Li Almanya û Norweçê operasyona dijî Al-Qaida 

Kurdistaniyek li 
Almanya hat girtin 



8 ’ê vê mehê polîsên Alman avêtin ser cihê mayîna Şiwan Sadiq 
Seid Bocaq ê Hewlêrî û ew girtin. Di heman rojê de li paytaxtê 
Norweçê Osloyê jî bi tometa "Peywendiya bi rêxistiya Al-Qaida” 
û "Amadekariyên kiryarên teroristî kesekî Çînî û yekî Ozbekî jî hatin 
binçavkirin. Polîsê Norwêçê eşkere kir ku ev çend mehin ew li dû 
van kesan e û guman dike ku ew hemû endamên torek girêdayî 
rêxistina Al-Qaida bin. 

Li Kurdistanê 90 hezar zarok di dibistanên YlBO de tên perwerdekirin 

"YÎBO hêlînên asîmîlasyonê ne" 



D ibistanên YÎBO ku herî zêde 
li Bakurê Kurdistanê hatine 
avakirin û li wan dibistanan pi- 
ranî zarokên malbatên hejar 
têne perwerdekirin, bi destavê- 


tina zarokên şagirt û kiryarên şa- 
girtên berê yên wan dibistanan ji 
rojeva dernakevin. Ji bilî skanda- 
lên li wan dibistanan, dibistanên 
YÎBO ji dema damezrandina xwe 


ve roleke din jî dilîzîn. Sazî û rê- 
xistinên Kurdan ji van dibistanan 
bi guman in û diyar dikin ku ro- 
leke van dibistanan a sereke di 
asîmîlekirina zarokên Kurdan û 


belavkirina Tirkîtiyê li herêmên 
Kurdan de heye. Li gor îstatîstî- 
kên dawî, li Kurdistanê 90 hezar 
zarok di dibistanên YÎBO de têne 
perwerdekirin. P2 



Di çapemeniya Rojavayê Kurdistanê de 

Zimanê sereke Erebî ye 


L i Rojavayê Kurdistanê ber- 
hemên çapemeniyê piranî 
ji aliyê partiyan tên derxistin, 
lê bi zimanê Erebî. Tevî ku rê- 
xistinên Rojava ji ber vê yekê 
tên rexnekirin, lê ew dibejin ku 
ew giringiyê didin zimanê 
Kurdî û diyar dikin ku armanca 
wan ji bikaranîna zimanê 
Erebî gihandina peyama Kurd 
ji bo gelê Ereb e. Ew amaje 


didin wê yekê ku rêjeya kesên 
bi Kurdî dizanin bixwînîn nizm 
e û diyar dikin ku armancên 
wan yên sereke jî siyasî û ne- 
tewî ne û ew ne saziyên paras- 
tina ziman in. Nivîskarê Kurd 
Helîm Yûsiv jî diyar dike ji ber 
ku siyasetvanên Kurd siyasetê 
bi zimanê Erebî dikin, loma wê 
"Çapemeniya ku derdixin jî bi 
zimanê Erebî be." ►4 

"YÎBO hêlînên asîmîlasyonê ne" 


D ibistanên YIBO li Kurdistanê 
gelek caran bi skandalan di 
rojevê de ne, çi bi destdirêjkirina 
zarokan, çi bi şagirtên ku bi karên 
xirab radibin. Dibistanên YlBO 
(Yatili îlkögretim Bölge Okulu/ Di- 
bistanên Perwerdeya Destpêkê 
yên Herêmî) ku şagirt li wan radi- 
zin jî, li gelek heremên Bakurê 
Kurditanê hatine avakirin û li gor 
rêxistinên civaka sivîl di dûrketina 
zarokên Kurdan ji çand û zimanê 
wan de roleke sereke dilîzin. Herî 
dawî beriya çend hefteyan YÎ- 
BO'ya navçeya Berwariyê ya Sêrtê 
bi destdirêjiyên zayendî di nav- 
bera zarokan de ketibû rojevê. 

Li ser rewş û sistema van dibis- 
tanan em bi berpirsiyare Egitim- 
Sen şaxa Amedê Abdullah 
Karahan re axifîn. Karahan dibêje 
ku ev dibistan hêlînên asîmîlas- 
yonê ne: "Li Kurdistanê 90 hezar 
zarok di 'girtigehên vekiri' de têne 
perwerdekirin." 

YÎBO çi ne, bo çi armancê ha- 
tine avakirin? 

Ew dibistan li cihên ku hejmar 
hindik be û dibistan tune be, di 
bin navê 'xizmeta mirovatiyê' de 
zarokan bê pere perwerde dike. Bi 
giranî malbatên ku rewşa wan a 
aborî ne baş e zarokên xwe rêdi- 



Abdullah Karahan 


kin van dibistanan. Ev dibistan bi 
giranî li Kurdistanê hatine avaki- 
rin. Li tevaya Tirkiyeyê 589 dibis- 
tan hene, lê li Kurdistanê hejmar 
300 e. Tenê li Wanê 21YÎBO hene, 
li navçeya Çaldiran ku gelek biçûk 
e 3 dibistan hene. Li Kurdistanê 
niha nezikê 90 hazar zarok li van 
dibistanan perwerde dibînin. Ez 
dikarim bêjim ev dibistan hêlînê 
asîmîlasyonê ne û di bin bandora 
senteza Tirk-îslam de zarok têne 
perwerdekirin. 

Ev dibistan herdem dikevin ro- 
jevê û çapemeniyê. Sedem çî ye? 

Êdî her roj ji YÎBO 'yan nûçeyên 
bûyerên "tecawiz, tacîz, winda, şî- 
deta li hemberî zarokan" tên. Za- 
rokên li YÎBO 'yan dixwînîn gelek 
pirsgirêkên giran û travmayan 



YÎBO'ya Sêrtê beriya çend hefteyan bi destdirêjkirina zarokan ket rojevê 


dijîn. Bi taybetî jî xwendekarên 
xort û keç ên bi hevre li YÎBO 'yan 
dixwînin, ên temenê wan di nav- 
bera 11-13'an salan de, ji ber ku 
qamil dibin, pirsgirêkên zayendî 
dijîn. Ev dibistan wek xwîn û canê 
Tirkî têne naskirin. Lê belê carnan 
ji cemaata re, carnan ji rêxistinên 
ku sûc dikin re dibin hêlîn. Ev di- 
bistan bi zanebûn têne bikaranîn. 
Bi zanebûn li Kurdistanê têne zê- 
dekirin, ew beşek ji şerê taybetî ye 
û bi ser dikevin. 


Bi tometa "endametiya Al-Qaida’’ ♦ 

Hemwelatiyekî Kurdistanê li Almanya hat girtin 



"Dibistan ji bo îstîsmarê 
musaît in" 

Psîkolojiya zarokên ku li wir 
perwerde dibin û mercên ku tê 
de dijîn çawa ye? 

Herdem cemidî ne, hêviye jiyanê 
bi wan re pir kêm e. Xwendekarên 
YiBO 'yan bêriya malbatan dikin û 
ji ber vê yekê gelek ji dibistanê 
direvin. Di betlaneyan de bi awa- 
yekî lezgîn ji dibistanê derdikevin 
û dereng tên dibistanê. Xwende- 


Oslo (Rûdaw) - Roja 8'ê Tîrmeha 
2010'an bi dehan polîsên serûçav 
girtî yên Alman avêtin ser mala 
Şiwan Sadiq Seid Bocaq ê Hew- 
lêrî û tevî wî hevjîn û du zarokên 
wî jî girtin. Şiwan, bo girtîgehekê 
li Frankfurtê hat veguhastin. Di 
heman roj û demjimêrê de Hikû- 
meta Norwêç kesekî Çînî û yekî 
Ozbekî jî bi tawana "Peywendiya 
bi rêxistiya Al-Qaida" û "Amade- 
kariyên kiryarên teroristî" li Oslo 
binçav kirin ku Şiwan Bocaq jî bi 
heman suçan hatiye tawanbarki- 
rin. 

Operasyona li dijî Şiwan Sadiq 
Seid Bocaq ji aliyê polîsên Alman 
û li ser daxwaza Wezareta Dad û 
polîsên Norwêçê pêk hat, ji ber 
ku navorî li wî welatî penaber e û 
ji bo bihênvedana havînê hatibû 
Almanya. 

Ji ber bûyerê Serokwezîrê Nor- 
wêçê Jens Stoltenberg bihênve- 
dana xwe qutkir û ji civîna 
çapemeniyê li dar xist. Serokwe- 
zîrê Norwecê di civîne de got "Ev 
di dîroka Norweçê de mezintirîn 
kiyara girtinê ye" û herwiha da- 
kokî li ser wê yekê kir ku "Hêşta 
asayiş li welatê me xwecih e, lê 
divê em hayî ji xwe hebin." Polîsê 
Norwêçê jî eşkere kir ku ev çen- 
dîn meh in wan bo tawanbaran bi 
dizî kamerayên çavdêrîkirinê da- 
nîbûn. 

Li gor axaftinên polîsê Norwêç 
ew her sê kes mijûlî amadekari- 


yên bombeke Hidrojen bûn û dix- 
westin beşdarî planekê bibin ku 
berê ji bo teqandina metroya ba- 
jarê New York a Amerîkayê û ba- 
zarekî qerebalex ya bajarê 
Manchester li Brîtanya, danîbûn. 
Beriya du rojan jî û bi heman ta- 
wanê, hem li Amerîka û hem li 
Brîtanya jî kiryarên binçavkirinê 
despêkirin. Polîsê Norwêç guman 
dike ku ew hemû endamên yek 
tora girêdayî rêxistina Al-Qaida 
bin. 

"Divê haya me ji me hebe" 

Heta niha tenê zanyarî derbarê 
Şiwan Bocaq hatine eşkere kirin 
ku ji sala 1999'an ve li Norwêç 
dijî. Derbarê kesê Ozbekî tenê ew 
hatiye zanîn ku wî di sala 2006'an 
de navê xwe guheriye û kiriye 
"David Jackson." Li gor zanyari- 
yên Rûdawê berê navê wî Elî Şêr 
Ebdulletîf bû û li Norwêçê mafê 
penaberiyê standiye. Kesê sêye- 
mîn ê binavê Mikail Dawud ku 
Uygûr e, weke serokê grûpa sê 
kesî hatiye nasandin. Li gor aga- 
hiyên ku gihan Rûdawê ev sê kes 
endamên Partiya Îslamî ya Turk- 
menistanê ne. Rêxistina navborî 
tevgereke çekdarî ya Uygûrên 
Çinê ye û bi wê yekê tê naskirin 
ku peywendiya wê bi rêxistiya Al- 
Qaida heye. 

Parêzerê Şiwan, Arvid Shuydin 
destnîşan dike ku yasayên Al- 


manya ne wek ên Norwêjê ne û 
loma heta niha nekariye Şiwan ji 
nêzîk ve bibîne. Shuydin nerazî- 
bûna xwe li hemberî Hikûmeta 
Norwêçî nîşan da, ji ber ku zanya- 
riyên derbarê jiyana Şiwan belav 
kirine û got: "Hîn ne diyar e ka ew 
tawanên xistine stûyê Şiwan rast 
in an na. Bi belavkirina van zan- 
yariyan ziyaneke mezin gihan- 
dine kesîtiya Şiwan." Kesên ku ji 
nêzîk Şiwan Bocaq naskirine, wî 
weke kesekî "aram û îmandar" 
nas dikin. Ew di sala 2002'an de 
li Norwêçê berpirsê Saziya Musil- 
manan bû. Hevalekî wî yê Kurd 
dibêje "Şiwan pir alîkariya min 


kir û dema ku mala min tune bû, 
wî ez hewandim." 

Norwêç yeke ji wan welatan e 
ku hêzên wê beşdarî hêzên NA- 
TO'yê li Afganistanê ne û di roj- 
nameyên wî welatî de 
karîkaturên derbarê pêxemberê 
îslamê dîsa hatibûn belavkirin, 
loma kesê duyemîn ê rêxistiya 
Al-Qaida, Eymen Zewahirî ew 
welat weke armanceke êrişki- 
rinê nasandiye. Tevî van gefan jî, 
Wezareta Hundir a Norwêç ra- 
porek belav kiriye û diyar kiriye 
ku "Di hundirê welat de gefên 
ewqas mezin li ser me tune ne. 
Lê divê haya me ji me hebe." 

karên biçûk paqijiya xwe ya ro- 
jane baş nakin. Ji ber ku xwende- 
karên mezin û yên biçûk di heman 
odeyan de dimînin ev yek dibe se- 
dema îstîmarê. 

Zarokên ku li wan dibistana 
dixwînin, rewşa xwe û per- 
werda xwe çawa dinirxînin? 

Di xwendekarên YlBO 'an de psî- 
kolojiya tepisandinê zêde ye. 
Xwendekar xwe bê qîmet dibînin 
û gelek pirsgirêkên civakî dijîn. 
Xwendekar bi vê psîkolojiyê nika- 
rin xwe baş bînin ziman. Hemû 
xwendekar bê bawerî ne. Xwen- 
dekar mamosteyên xwe wekî fer- 
mandar, xwe jî wekî leşker 
dibînin. 

Çareseri çî ye, herwiha peşniya- 
zên we? 

Egitim-Sen dibêji pêwîst e ku YÎBO 
werin girtin. YÎBO carnan ji bo 
JÎTEM, carnan ji bo mafya, carnan 
ji bo fuhuşê bûne hêlîn. Herdem 
zarok hatine bikaranîn. Em dibêjin 
zarok divê werin parastin. Tistên 
ku pêk hatin nîşandan ku ev dibis- 
tan civakê ronî nakin, mixabin pê- 
şeroja civakê tarî dikin. Civakê 
birindar dike lê derman nake. 

Kurdistan 


“Peywendiyên navbera 
BDP û AKP'ê çarenûsaz in" 



Osman Ozçelik 

Firat Kelehkî Hewlêr 

D erbarê pêvajoya 'Vebûna 
Demokratîk' de ka gelo 
xitimiye yan berdewam dike, 
Kurd li Bakurê Kurdistanê nî- 
geraniya xwe venaşêrin û di- 
bêjin êdî naxwazin xwîn 
biherike û hemû rojekê cena- 
zên gerîlla û leşkeran bên: 
“Herdu alî jî zarokên me ne. 
Ma heta kengî wê wiha ber- 
dewam bike? Bese êdî, bila 
kezeba dayikan neşewite." 
Rojnamevan Oral Çalişlar jî 
ragehand ku ew kesên dibê- 
jin vebûn qediya ye ji dest- 
pêkê ve digotin her nebûye û 
got: "Pêwîstiya me bi berde- 
wamkirina vebûnê û diya- 
logê heye. Ez naxwazim 
bêjim bidawî hatiye." 

Sala borî bi navê 'Vebûna 
Kurd' li Tirkiyê pêvajoyek hat 
destpêkirin. Her di vê pêva- 
joyê de grubên aştiyê ji Qen- 
dîl û Mexmûr çûn Tirkiyê û 
heta astekî hêviyek li ba 
xelkê çêbû ku pirsa Kurd êdî 
çareser bibe. Lê di nav demê 
de siyasetmedar, zarok, roj- 
namevan û endamên grubên 
aştiyê jî hatin girtin û siza- 
dan. Piştî van hemû bûyeran 
Serokê PKK'ê Abdullah Oca- 
lan got ji ber bersiva daxwa- 
zên wî nadin xwe ji proseya 
siyasî vedikişîne û kî çi dike 
bila bike. Dema Ocalan veki- 
şiya PKK'ê jî biryara agir- 
bestê şikand û l'ê Hezîranê 
dîsa dest bi çalakiyên çekdarî 
kir. 

Derketina şer di navbera 
çekdarên PKK'ê û Artêşa Tirk 
de, berdewambûna operas- 
yonan û hatina cenazeyên 
endamên PKK'ê û leşkeran 
rewş dîsan aloz kir û ew hê- 
viyên hebûn jî heta astekî ne- 
hiştin. Lê dîsan jî AKP dibêje 
her çi dibe bila bibe, wê 'Ve- 
bûna Demokratîk" berde- 
wam bike û paş de gavan 
navêje. Li gor BDP'ê vebûn 
nebûye heta bi dawî bibe û 
polîtîkaya şer û asîmîlekirinê 
berfirehtir bûye. Kurdên Ba- 
kurê Kurdistanê jî dibêjin ew 
êdî naxwazin xwîn biherike û 
herêm dîsan bibe qada şer: 
"Divê şerê di navbera herdu 


Oral Çalişlar 


aliyan de bê rawestandin. Em 
naxwazin careke din rewş 
aloz bibe û her roj cenazên 
gerîla û leşkeran werin." 

'Pêwîstiya me bi berde- 
wambûna vebûnê heye' 

Derheqê 'Vebûna Demokra- 
tîk' de rojnamevanê Tirk Oral 
Çalişlar pêvajo ji bo Rûdawê 
nirxand û got: "Li gor ku Se- 
rokwezîr û Serokomar dibê- 
jin wê 'Vebûn' berdewam 


ii - w 

Nusret Bayraktar 


xwe bi Rûdawê re parve kirin 
û wiha axifî: "Vebûn berde- 
wam dike û nabe raweste. 
Herwiha çalakiyên vê dawiyê 
yên PKK'ê jî wek keftelefta 
wê ya dawî dibînim. Siyaseta 
me ew e ku aştî, biratî û de- 
mokrasî li Tirkiyê çê bibin. 
Yek ji mebesta vebûnê jî ew e 
ku birayên me yên Kurd bi 
ziman, nasname û herêmên 
xwe bi awayekî azad bînin 
ziman. Pêwistiya Tirkiyê bi 
vebûna demokratîk û projeya 



Dîmenek ji dema veşartina cenazeyê gerîlayekî li Batmanê 


bike, mirov dikare bêje ber- 
dewam dike yan jî xweste- 
keke wiha heye. Yên îdîa 
dikin vebûn qediya ye ew 
derdor in ku ji destpêkê ve 
baweriya wan pê nedihat. Ez 
vê nêzîkatiyê jî pir rast nabî- 
nim. Lê pêwîstiya me bi ber- 
dewamiya wê heye. Yan wê 
danûstandin bê kirin yan jî 
wê şer berdewam bike. Em ê 
kîjanê hilbijêrin, ji ber ku wê- 
rankirina bi xwe re tîne, em 
şer hilnabijêrin. Riya duyem 
diyalog e û divê vebûn bi di- 
yalog û danûstandinan ber- 
dewam bike. Ji ber heta niha 
di vê mijarê de wek pêwist 
cesaret nehatiye pêşandan, 
pêvajo hat ber xitimînê lê ez 
naxwazim bêjim qediya ye." 

y Bi teror û çekan mirov 
nagihe ti cihan' 

Li ser heman mijarê Parla- 
menterê AKP'ê yê Stenbolê 
Nusret Bayraktar jî nerînên 


biratiyê heye. Nabe em jê ve- 
gerin. Bi teror û çekan mirov 
nikare bighe ti cihan." 

'Vebûn nebûye heta 
bidawî bibe' 

Parlamenterê BDP'ê yê Sêrtê 
Osman Ozçelik jî bo Rûdawê 
ragehand ku ti vebûnan dest 
pê nekiriye heta bi dawî bibe 
û wiha pêde çû: "Polîtîkayên 
şer û asîmîlekirinê ji berê xi- 
rabtir lê hatiye. Digotin wê 
pişkinîna ser rêyan kêm bikin, 
zêde bû, navên Kurdî yên ba- 
jaran vegerînin, nekirin, ji bo 
perwerdeya Kurdî qet hewil- 
daneke wan tune, qaşo beşên 
Kurdolojî wê li zanîngehan 
vekin lê ji ber îtirafê bi Kurdî 
nekin navê wê kirin beşê zi- 
manên zindî. Ji bo demokra- 
siyê ti hewldanên wan ên nû 
nînin. Kurdan înkar dikin, 
partiya me bi derewan tawan- 
bar dikin, siyasetmedar, şare- 
dar û zarokên me tên girtin, 


partiyên me digrin û cenaze- 
yên me nadin me, ev çi de- 
mokrasî û vebûn e." 

'Peywendiyên navbera 
BDP û AKP'ê çarenûsaz in' 

Bi baweriya rojnamevan Ça- 
lişlar, ji bo vebûn berdewam 
bike peywendiyên navbera 
BDP û AKP'ê çarenûsaz in: 
"Peywendiyên navbera BDP 
û AKP'ê çarenûsaz in, lê mi- 
xabin niha diyalog nemaye, li 
beramberî hev daxuyaniyên 
dijwar didin û ev jî zerarê 
dighîne prosesê. Bi baweriya 
min divê BDP jî êdî deriyê 
xwe ji diyalogê re veke." 

'Vebûnê ber avêt' 

Serokê berê yê Şaredariya Ni- 
sêbînê Mehmet Tanhan jî da 
xuyakirin ku berî vebûna de- 
mokratîk ji dayik bibe ber 
avêt: "Ji destpêkê de bawe- 
riya gelê Kurd bi vebûna Hi- 
kûmeta AKP'ê nedihat, qaşo 
wê pirsa Kurd çareser bike, 
yanî ber avêt. Di warê de- 
mokrasî û çareseriya pirsa 
Kurd de AKP'ê li gor xwe dix- 
west çareseriyekê bibîne, di 
warê netewebûnê de Kurd 
nebin û gelekî wek xwe di- 
rûst bike û li ser hesabên 
wan polîtîtîka bike. Dema 
dest bi vê axaftinê kir nêzîka 
hezar û 500 siyasetmedarên 
BDP'ê û di heman demê bi 
hezaran zarokên Kurd girtin. 
Di rewşeke wiha de wê çawa 
baweriya Kurdan bi vebûnê 
hebe, ne mimkun e. Vebûn 
wiha nabe." 

'Di majiara daxistina ji 
çiyan a PKK'ê de muxatab 
Qendîl û Ocalan e' 

Li ser mijara muxatabiyê jî 
Çalişlar nerînên xwe wiha 
tîne ziman: "Du rê hene, di 
warê nasnameya Kurdan û 
pêvajoya demokratîkbûnê de 
bêguman muxatab BDP ye ku 
xelkê ew bi dengên xwe şan- 
dine Meclîsê, lê di daxistina ji 
çiyan a PKK'ê de BDP nikare 
tiştekî bike, ger tê xwestin 
PKK ji çiyan dakeve, wê demê 
muxatab Qendîl û Îmralî ye. 
Yanî ger wê PKK'ê ji çiyan 
bînin xwar, divê Ocalan û 
Qendîl li ber çavan bên girtin. 
Niha ne mimkun e Qendîl û 
Îmralî wiha zû bên qebûl 
kirin, lê bo daketina ji çiyan û 
axaftina bi Ocalan re BDP di- 
kare rola xwe bibîne. Wate 
ger xwestek hebe rê tên dîtin, 
îrade pêwist e, mixabin bikû- 
met ji reaksyonên netewepe- 
restan tirsiya û paş de gav 
avêt. Herwiha çalakiyên çek- 
dar ên PKK'ê jî ti fêdê naghî- 
nin kesî." 



Rûdaw 


Rûdaw ket 
2 saliya xwe 


L i Ewrûpayê kevneşopiyek heye ku her 
diçe di nav biyaniyan û Kurdan de jî cihê 
xwe digire: Bîranîna salvegeran. Vê hefteyê 
em jî salvegerekê pîroz dikin, a Rûdawê. 

Di hefteyekê de ku kovara herî temendi- 
rêj li Rojhilatê welatê me, mehnameya 
Sirwe, ji ber pirsgirêkên aborî û zextên Hi- 
kûmeta îranê piştî 26 salan dawî li weşana 
xwe anî, di hefteyekê de ku guftûgo û gazin- 
cên li ser weşangeriya Kurdî bi zimanê 
Erebî li Rojavayê Kurdistanê tên meşandin 
û di hefteyekê de ku li Bakurê Kurdistanê 
Midurê Karên Nivîsan ê tekane rojnameya 
rojane bi Kurdî Azadiya Welat, Vedat Kur- 
şun, bi sedema "propagandaya rêxistinê" bi 
cezayê 166 salan di zindanê de ye, di hefte- 
yek wiha de tekane rojnameya tevayî bi zi- 
manê Kurdî li Ewrûpayê, Rûdaw dikeve 2 
saliya xwe. 

Rojnameya Rûdaw bi çapa xwe ya Ewrû- 
payê di 6'ê Tîrmeha sala borî de dest bi we- 
şanê kir. Di nava vê salê de Rûdawê hewl da 
ku rojnameyek serwext û dewlemend be, ji 
xwenûkirinê netirsiya û têbînî û rexneyên 
xwendekaran li ber çav girtin. Pîrozkirina 
yek saliya Rûdawê di heman demê de îspata 
wê yekê ye ku rojnameyekxwerû bi zimanê 
Kurdî jî dikare li ser lingan bimîne û pêş bi- 
keve. 

Li aliyê din tevî ku Kurd heroj li 3 beşên 
Kurdistanê diherikin qadan û doza zimanê 
xwe li desthilatên welatên ku Kurdistan 
parçe kirine dikin, lê di heman demê de ça- 
pemeniya bi zimanê Kurdî li wan beşên 
Kurdistanê ji ber eleqeya kêm a Kurdan bi 
gelek pirsgirêkan re rûbirû ye. Dîsa li ali- 
yekî din ji çapemeniya Kurdî tê xwestin ku 
bi naverokek dewlemend bersiva rewş û 
pêvajoya hesas ku Kurd tê de derbas dibin 
bide, lê di heman demê de kêm Kurd li hem- 
berî wî mafê xwe yê daxwazkirinê -ku bê- 
guman mafekî rewa ye- xwe berpirsyar 
dibînin ku bi xurtî xwedî li dezgeh û alavên 
xwe yên çapemeniya Kurdî derkevin. Bi 
hinceta ku Kurd nikarin bi zimanê xwe bix- 
wînin, gelek rêxistinên Kurdan hîn jî di ala- 
vên xwe yê çapemeniyê de zimanê 
dagirkerên Kurdistanê bi kar tînin. Heman 
rewşenbîr û siyasetmedarên Kurd ku na- 
westin banga bikaranîn û piştgiriya zimanê 
zikmakî bikin, bi xwe ji dêvla ku kovar an 
rojnameyeke Kurdî bikirin û bi vî awayî 
bibin piştgirê pêşketina çapemeniya bi zi- 
manê Kurdî, piranî destê xwe davêjin rojna- 
meyên biyanî û çapemeniya ku hebûna 
Kurdan înkar dikin. 

Tevî vê realîteya li 3 beşên Kurdistanê, lê 
rewşa çapemeniya Kurdî ji awayê ku gelek 
Kurd destnîşan dikin baştir e: îro li Başûrê 
Kurdistanê bi sedan rojname û kovarên 
Kurdî hene û her ku diçe hevkarî û alîkariya 
wan bi beşên din ên Kurdistanê re xurtir 
dibe. Rojnameya Rûdaw jî ku navenda wê li 
Hewlêra Başûrê Kurdistanê ye, ji destpêka 
weşana xwe ve xetekî netewî û bi prensîpên 
rojnamegeriyê girêdayî dişopîne, van hemû 
pirsgirêkan û rewşa Kurdan û zimanê Kurdî 
li ber çav digre û wê di pêşerojê de jî her 
hefteyê bi çapa xwe ya Ewrûpayê li rojna- 
mefiroşan li benda Kurdan be: Li Berlîn, 
London, Stockholm û Amsterdamê. 

Edîtor 

Li Rojavayê Kurdistanê 

Weşan û siyaset bi Erebî 


ye 


Besam Mistefa 


L i Rojavayê Kurdistanê rojna- 
mevaniya Kurdî ku ji ber ne- 
bûna dewlet û dezgehên Kurdî 
tenê ji aliyê partiyan ve derdi- 
keve, bêtir bi zimanê Erebî ye. 
Rewşenbîrekî Kurd diyar dike ku 
siyasetvanên Kurd siyasetê bi zi- 
manê Erebî dikin loma "Çapeme- 
niya ku derdixin jî wê bi zimanê 
Erebî be.” Lê siyasetvanên Kurd jî 
didin zanîn ku wan qet zimanê 
dayikê paşguh nexistiye lê "Qede- 
xeyên ser ziman û kêmbûna îm- 
kanan, ligel danasandina doza 
Kurd bo gelê Ereb, sedemên se- 
rekî yên vê diyardeyê ne.” 

Nivîskarê Kurd Helîm Yûsivbi- 
karanîna Erebî di çapemeniya 
Kurdî de bi mentalîteya siyasî ya 
partiyên Kurdî li Sûriyê ve girê- 
dide û dibêje: "Zimanê siyasetê li 
ba Kurdên Sûriyê herdem Erebî 
bûye. Ger tu bala xwe bidiyê, 
dema yekem partiya Kurdî li Sû- 
riyê di 1957'an de hat dirustkirin, 
hemû belavokên partiyan bi zi- 
manê Erebî derdiketin, heta sala 
1968'an dema Cegerxwîn kovara 
Gulistan derxist.” 

Sedem bindestî û 
kolonyalîzm e 

Helîm Yûsiv ku xwediyê çend 
berhemên edebî ye û niha li Al- 
manya dijî, wiha berdewamî bi 
axaftina xwe da: "Siyasetvanên 
Kurd zimanê Erebî hildibijêrin ji 
bo ku siyasetê pê bikin, bê guman 
wê çapemeniya ku birêve dibin jî 
bi zimanê Erebî be. Ji ber sede- 
mên bindestî û kolonyalîzmê 
Kurd li hemû parçeyan herdem 
zimanê serdestan hildibijêrin û 
ser zimanê xwe re dibînin.” 

Lê Berpirsê Ragihandinê yê 
Partiya Demokrata Kurd li Sûriyê 
Nurî Birîmo dibêje ew ti zimanên 
din ser zimanê Kurdî re nagrin û 
dibêje: "Zimanê Kurdî nehatiye 
paşguhxistin. Em naxwazin bi zi- 
manê serdestan çapemeniyê der- 
xin, lê zarokên me ji zaroktiyê ve 
bi Erebî tên perwerdekirin û jê 
fam dikin, loma em neçar dimînin 
bi Erebî biweşînin. Belavokên me 
bi herdu zimanan jî hene. Lê pirsa 
me siyasî û netewî ye û em muxa- 
taba raya giştî ya piraniyê ya Ereb 
dikin.” Endamê Komîteya Siyasî 



Nurî Birîmo 


ya Partiya Yekîtiya Demokrat a 
Kurd li Sûriyê Mehmûd Mihemed 
jî dide zanîn ku raste hinek kê- 
masî hene, lê partiyên Kurdî qet 
zimanê Kurdî di pileya duyem de 
negirtine û wiha axifî: "Zimanê 
perwerdê li Rojavayê Kurdistanê 
Erebî ye. Partiyên Kurdî neçar 
bûn rojnameyên xwe bi Erebî 
derxin bo nasandina doz û mafên 
Kurdan ên rewa û zordariyên ku 
dijî wan dihatin kirin bo raya giştî 
ya Erebî.” Mehmûd Mihemedê ku 
niha li Başûrê Kurdistanê dimîne, 
behsa karê partiya xwe di vî warî 
de kir û wiha pêde çû: "Partiya 
me kovareke demsalî bi navê Pirs 
û rojnameyeke mehane bi navê 
Newroz û kovara Hîwar jî bi 
herdu zimanan derdixe. Partiyên 
din jî belavokên Kurdî derdixin 
wek Deng, Gelawêj û Stêr.” 

"Partiyên Kurd bi kompleks in" 

Lê Helîm Yûsiv destnîşan dike ku 
metoda partiyên Kurdî ya dana- 
sandina doza Kurd bo gelên din 
ne rast e: "Partiyên me di kom- 
plekseke ecêb de dijîn. Ji alîkî ve 
xwe wek partiyên netewî pêşan 
didin û di pratîkê de li zimanê 
xwe yê netewî xwedî dernakevin. 
Ger bixwazin doza Kurdî bi Ere- 
ban bidin naskirin, divê di dest- 
pêkê de li zimanê xwe xwedî 
derkevin û ji tehdîta mirin û qir- 
kirinê biparêzin. Divê di pileya 
yekem de wan bi Kurdî siyaset bi- 
kira û bila zimanê Erebî jî he- 
bûna.” Yûsiv ku kitêbên xwe bi 
herdu zimanên Erebî û Kurdî di- 
nivîse wiha domand: "Ez ne dijî 
bikaranîna zimanê Erebî me di 
rojnamevaniya Kurdî de, lê parti- 


Hikûmeta Sûriyê çalakvanekî 
Kurd wenda dike 

end rêxistinên parastina mafên mirovan li Sûriyê di daxuyani- 
lyiyekê de nîgeraniya xwe derbarê wendabûna çalakvanê Kurd 
Kemal Şêxo pêşan dan û daxwaz ji Hikûmeta Sûriyê -ku ji 
23.06.2010'an de Şêxo wenda kiriye- kirin ku çarenûsa wî eşkere 
bike û ger behaneyeke yasayî jî heye wî bide dadgehê. 

Kemal Şêxo yê ku di 23'ê meha borî de li ser sînorê Sûriyê û Lub- 
nanê hatibû girtin, di sala 1978'an de li Parêzgeha Heseke ji dayik 
bûye û xwendekarê qonaxa sêyem yê beşa civaknasiyê li zanîn- 
geha Şamê ye. 


Helîm Yûsiv 


yên me muxatabî Kurdan bi zi- 
manê Erebî dikin. Endamên par- 
tiyan raportên xwe bi Erebî ji hev 
re bilind dikin û beşekî mezin ji 
wan nizanin bi Kurdî bixwînin û 
binivîsînin.” 

Siyasetvanên Kurd jî eşkere 
dikin ku sedemekî din ew e ku ji- 
mara kesên ku bi Kurdî dizanin 
bixwînin û binivîsin pir kêm e. 
Nurî Birîmo got ku zimanê Kurdî 
qedexe ye û kêm kes dizanin pê 
bixwînin: "Ji sedî 90'ê Kurdan li 
Sûriyê nizanin bi zimanê xwe bix- 
wînin. Rojname û belavokên bi zi- 
manê Kurdî pir kêm tên xwendin 
û nabin alternatîf ji bo xwendin- 
gehan ku yek ji armancên xebata 
me ye. Ger em rojnameyeke 
Kurdî li Qamişlo yan li Efrîn der- 
xînin gelo çend kes wê bixwînin? 
Pir kêm!” Navborî herwiha ronî 
kir ku ew rastî gelek pirsgirêkan 
tên û rojname û belavok bi awa- 
yekî nehênî derdikevin û îmka- 
nên hizban pir kêm in: "Herkes 
dizane girîngiya ziman, lê îmka- 
nên me jî lawaz in.” 

Mehmûd Mihemed jî ligel Bi- 
rîmo hemfikir e: "Ji destpêka da- 
mezrandina tevgerê ve kesên ku 
bi Kurdî zanîbûn pir kêm bûn, 
wek Nûredîn Zaza û Cegerxwîn û 
Osman Sebrî. Niha jî kesên bi 
Erebî dizanin bêtir in. " Navborî jî 
pirsgirêkê bi nebûna îmkanan û 
danasandina dozê bo gelên din ve 
girê dide: "Divê gelên ku em û ew 
şirîkê welatekî ne, bizanin em çi 
dixwazin û armancên me çi ne. Li 
hemû parçeyên Kurdistanê ragi- 
handina bi Erebî, Tirkî û Farsî jî 
girîng e û heye.” 

Nivîskar Helîm Yûsiv dibêje 
kesên wiha dibêjin bi xwe niza- 
nin bi zimanê Kurdî baxivin û 
wiha pêde diçe: "Li gor min ev 
hincetên pûç û bêbingeh in ku tu 
bi zimanê serdest û dagirkeran 
weşan û rojnamegeriyê bike. Rê- 
jeyeke mezin a Kurdên nexwen- 
devan nikarin bi zimanê Erebî jî 
bixwînin. Diviyabû hizbên siyasî 
rê li ber fêrbûna zimanê Kurdî 
vekin, bi rêya bikaranîna ziman di 
siyasetê de. Ev nezanbûna bi zi- 
manê Kurdî encama bindestiyê 
ye, lê dema hizbên me tên bi zi- 
manê Erebî ji wan re rojnamage- 
riyê dikin, bêtir rewşa heyî 
berdewam dike. Endam û serkir- 
dên partiyan bi Kurdî nizanin.” 


Ji ber topbarana Tirkiye û îranê 

45 hawlatiyên quntara 
Qendîlê nexweş in 



Ciyê ketina bombeyekê bûyi 


Mehdî Mihemed Rewandizî 

Soran 

D i encama bombekirin a 
berdewam û êrişên firoke- 
yên şer ên Tirkiye û îranê, hej- 
mareke zêde ya rûniştvanên 
gundên quntara Qendîlê rastî 
nexweşiyên dengketin û azara 
çavan hatin. Rêvebira Nahiyeya 
Wirtê, Kwêstan Mihemed, ji Rû- 
dawê re axaftinên hawlatiyên 
navçeyê piştrast kirin û got "Li 
ser daxwaza gundiyên quntara 
Qendîl, tîmeke pizîşkan ser- 
dana gundê Pirdeşal kirin û ça- 
reseriyên pêwîst pêşkêşî 
gundiyên Pirdeşal, Zargelî û 


Bokirîskan yên sinorê navçeya 
me kirin.” Li gor axaftinên Rê- 
vebira Navçeya Wirtê, nêzîkî 45 
kesan rastî nexweşiyên deng- 
ketin û çavêşanê hatine. 

Sala borî jî di nava gundiyên 
quntara Qendîlê de çavsorbûn 
û tengenefesî derket. Wê demê 
PKK'ê ragihandibû ku ev nex- 
weşî bi sedema paşmayên top 
û bombeyan derketine. Her- 
wiha diyar kiribû ku her cihê 
ku top û bombe lê ketiye, dûrî 
cihê teqînê jî ajel û balinde mi- 
ribûn û vê jî gumana wê yekê 
çêkir ku ji aliyê Tirkiye û îran 
çekên qedexekirî hatine bikara- 


Sc- 


Abonetiya Rûdaw 

Ez dixwazim bo dema 
□ Şeş mehan □ Salekê □ Vekirî 
bibim aboneyê/ya rojnameya Rudaw. 
Rojnameya min heftane bişînin vê navnîşanê 


Nav 

Paşnav : _ 
Navnîşan 



Telefon a min 
E-Mail a min 


Buhayê abonetiyê ji vê kontoyê bikşînin; 

Hejmara kontoyê 
Şîfreya bankê (BLZ] 

Bank 

Xwediyê kontoyê 


Dem û cîh: 


Destnîşan: 


Anjî ezê bihayê abonetiyê bişînim ser kontoya Rûdawê ya li jêr 
û dekontoya wê ji navnîşana Rûdaw re bişînim. 

Bihayê abonefiyê salekê ji bo nav Almanya: 60Euro 

Bihayê abonetiyê şeş mehan ji bo nav Almanya: 30Euro 

Ji bo abonetiya derveyî Almanya, pêwendî ligel Rûdawê deynim 


Hcsabê Rudaw 

Rudaw Media GmbH 
Bank Deutsche Bank Köln 
KontoNr 2450161 
BLZ 37070024 


Navnîşan 

Rudaw Media GmbH 
Gutenbergstr. 63a 
50823 Köln / Almanya 
info@rudaw.eu 

Lîstên Elawî, Malikî û Kurd hikûmetê pêk tînin 



Serokê Lîsteya Dewleta Yasayê, Malikî û Serokê Lîsteya îraqiye, Elawî Serokwezîrtiya îraqê dixwazin 


Hêmin Baban Rehîm Hewlêr 

Ti bilî Posta Serokkomar, Kurd 
I daxwaza Cîhgirê Serokwezîr, 
Cîhgirê Serokê Parlamenê û şeş 
wezaretên din kiriye, lê ji bilî Se- 
rokkomar, Kurdan berendam bo 
postên Serokwezîr û Serokê Par- 
lamenê nînin. Yek ji serkirdeyên 
Lîsta Dewleta Yasa jî radigehîne 
ku gotûbêjên wan ligel Lîsta îra- 
qiye di qonaxa danîna mekanîz- 
man bo danîna Serokwezîr û 
wezîran de ne. Serkirdeyekî Lîsta 
îraqiye jî ji Rûdawê re ragihand 
ku hikûmeta dahatû ji Kurd û Lîs- 
tên îraqiye û Dewleta Yasa pêk tê, 
lê ger Serokê Lîsta Dewleta Yasa 
Malikî, ligel Lîsta îraqiye hevpey- 
maniyê neke, tenê wek Parlamen- 
ter dimîne. 

Serkirdeyekî Lîsta îraqiye 
Fetah Şêx, ku Eyda Elawî seroka- 
tiya wê lîstê dike, di daxwiyani- 
yeke taybet de bo Rûdawê de bal 
kişand ser pêşhat û encamên go- 
tûbêjên wan ligel Lîsta Dewleta 
Yasa bi serokatiya Nurî Malikî bo 
pêkanîna hikûmeta nû ya îraqê û 
wiha axivî: "Me çend qonaxên go- 
tûbêjan ligel Dewleta Yasa qedan- 
dine û niha em di qonaxa 
diyarkirina kesan de ne. Em niha 
mijûlê diyarkirina kesan bo hemû 
postên hikûmeta nû ne û beriya 
hemûyan sê serokatî ji me re gi- 
ring in.” 

Fetah Şêx senaryoyên nexşa di- 
kûmeta dahatû eşkere kir û wiha 
got: "Lîstên îraqiye û Dewleta 
Yasa û Kurd hikûmetê pêk tînin.” 
Navbirî eşkere jî kir, bi wî awayî 
îtilafa Nîştimanî bi Serokatiya 
Emar Hekîm ku Grûba Sedr 40 
kursî ji 70 kursiyên wê pêk tîne li 
derveyî hikûmetê dimînin û dibe 
bibin opozîsyon. Senaryoya herî 
diyar ku egera cîbicîkirina wêna 
pir zêde ye, ew e ku posta Serok- 
wezîr bo îraqiye û Serokkomar 
bo Kurd û Serokê Parlamenê jî bo 
Şîiyan, wate bo Lîsta Dewleta 
Yasa dibe.” 

Li gor qanûna bingehîn a îraqê, 
divê Parlamenê îraqê di dema 30 
rojan de piştî darxistina yekemîn 
civîna xwe, Serokkomar hilbijêre 
ku Serokomar jî piştî 15 roj divê 
grûba herî mezin a nav Parla- 
menê bo pêkanîna hikûmetê bide 
rasipartin. Dema Serokwezîr hat 
rasipartin, 30 roj dem dibe ku en- 
damên kabîna xwe diyar bike, ger 
di wê heyamê diyarkirî de neka- 
ribe kabîneyê pêk bîne û ji aliyê 
Parlamenê ve deng jê re nehat 
dan, Serokkomar ji bo pêkanîna 
hikûmetê dê kesekî din rasipêre. 

Yek ji serkirdeyên Lîsta Dew- 
leta Yasa Izet Şabender, ku Nurî 
Malikî serokatiya wê lîstê dike, 
red kir di gotûbêjên navbera lîsta 
wan û Lîsta îraqiye de posta Se- 
rokwezîrê dahatû ji Eyad Elawî re 
hatibe dan: "Me di navbera her 
du lîstan de sê lijne pêk anîne bo 
gotûbêjkirin derbarê pêkanîna 
hikûmeta dahatû de, piştî wan sê 
lijneyan niha lijneyeke hevbeş jî 
mijûlê amadekirina mekanîzman 
e bo diyarkirina kesan ji bo pos- 


tên Serokwezîr û wezîranên hi- 
kûmeta nû.” Şabender ku di gera 
borî ya parlamen de ji Lîsta îra- 
qiye ya Eyad Elawî parlamenter 
bû, diyar dike ku hê biryar neha- 
tiye standin postê serokkomar ji 
kî re dibe û wiha axifî: "Postê se- 
rokayetiya komarê û desthilatên 
wê hê nehatiye gotûbêjkirin, 
loma hê bo aliyekî taybet neha- 
tiye yekalîkirin, lê ger Lîsta îra- 
qiye postê serokwezîr werbigre, 
li ba wê asayî ye Kurd postê se- 
rokkomar wergirin.” 

Ji bilî postê serokwezîr, Kurd bi 


ti posteke din razî nabin ger se- 
rokkomarî nebe. Ger postekî ji 
van herduyan wernegirin, Kurd 
di hikûmeta nû de cîh nagrin. 

Endamê şanda danûsitandinê 
ya Hevgirtina Fraksyonên Kurdis- 
tanî Zana Rûstayî postên ku Kur- 
dan di hikûmeta nû ya îraqê de 
daxwaza wan kiriye, eşkere dike 
û dibêje: "Kurdan daxwaza serok- 
komarî, cîgirê serokê hikûmetê, 
cîgirekî serokê parlamenê û We- 
zareta Petrolê kiriye. Ger nedan 
me, me daxwaza Wezareta Darayî 
û pênc wezaretên din ên ximzet- 


guzarî kiriye, nemaze wezaretên 
ku hevkar in bo cîbicîkirina ma- 
deya 140ê.” Rûstayî herwiha 
destnîşan kir ku ji xeynî postê se- 
rokkomar, Kurdan ti endam bo 
postên din nedanîne. 

Parlamenterê PDK'ê li parla- 
menê îraqê û Endamê şanda da- 
nûstandinê ya Hevgirtina 
Fraksyonên Kurdistanî, Samî 
Şoreş, bi tundî behsa daxuyani- 
yên aliyên din kir ku hinek hêzên 
îraqê ne amade ne postê serok- 
komar bidin Kurdan û got: "Em 
tenê postê serokkomar dixwazin 


û ev postê Kurdan e û ti kes mi- 
netê li me nake. Em bi postê se- 
rokê parlamenê razî nabin” 

Li gor daxuyaniyên berpirsên 
Hevgirtina Fraksyonên Kurdis- 
tanî, berendamê Kurdan bo postê 
cîgirê serokê parlamen nayê 
zanîn. Herwiha Fûad Masûm bo 
Rûdawê daxwiyand: "îro ligel 
serok û nûnerê lîstên serkeftî di- 
civin û piştre li ser postê cîgirê 
serokê parlamen û postên din, 
berendamên me tên diyarkirin.” 

Herdû lîstên serekî yên îraqiye 
û Dewleta Yasa hewl didin berî ci- 
vîna parlamenê postên girîng li 
berjewendiya xwe yekalî bikin. 

Berdevkê Fermî yê Lîsta îra- 
qiye Heyder Mulla da zanîn ku 
postê serokwezîriyê mafê lîsta wî 
ye, got: "Ger hersê serokayetiyên 
îraqê di heman demê de neyên 
yekalîkirin, emê tevlî civîna roja 
sêşembê ya parlamen nebin.” 

Herwiha Fetah Şêx ji lîsta 
Mulla, eşkere ku ger Malikî ligel 
Lîsta îraqiye lihev bike û hevben- 
diyê girê bide, wê posteke girîng 
a îraqê wek serokkomar, serokê 
parlamen û serokwezîr wergire: 
"Lê ger hevpeymaniyê ligel Lîsta 
îraqiye girê nede, wê ti postekî 
bidest nexe û tenê wek parlamen- 
ter di paşerojê de bimîne.” 


Piştî 20 salan li asimanê Kurdistanê dîsa 

Firokeyên îraqê yên şer difirin 



Kawe Şêx Ebdulla 

P iştî 20 salan bo cara yekem 
daxwaza hilfirîna firokeyên 
leşkerî yên îraqê ser asimanê 
Kurdistanê, tê kirin. Tevî ku berî 
7 salan desthilata Beesê li îraqê 
hat rûxandin, lê asimanê He- 
rêma Kurdistanê ji firokeyên leş- 
kerî yên îraqê dûr bû. 

General Enwer Heme Emîn ku 
Kurd e û fermandarê hêzên asi- 
manî yên îraqê ye bo Rûdawê 
ragihand: "Me daxwaz kiriye 
tenê firokeyên ku çavdêriya sî- 
noran dikin, bifirin, lê mebesta 
me ne firokên ku bo karûbarên 
serbazî tên bikaranîn e.” 

Berpirsên leşkerî yên Ame- 
rîka li îraqê roja 16'ê Hezîranê 
di daxuyanîke de kêfxweşiya 
xwe di derbarê pêşniyara fer- 
mandarê hêzên asimanî yên 
îraqê pêşan dan û gotin: "Em 
amade ne bi hemû awayekî piş- 
tîvaniya wê planê bikin.” 

Çavkaniyekê ji nivîsîngeha Cî- 
girê fermandarê hêzên leşkerî 
yên Amerîka li îraqê General 
Michael Barbero bo Rûdawê 
daxwiyand: "Rê vekirina li ber fi- 
rokeyên Îraqî ne di destê me de 
ye. Firokeyên Iraqê dikarin li se- 
ranserê Iraqê, di nav de Herêma 
Kurdistanê jî, bifrin.” 
Fermandarê hêzên asimanî 


Generalê Kurd, Enwer Heme Emîn 

yên îraqê General Enwer Heme 
Emîn bo Rûdawê wiha axifî: 
"Her dema berpirsên Herêma 
Kurdistanê daxwaza firîna firo- 
keyan ser asimanê Kurdistanê ji 
me bikin emê daxwaza wan 
bicîh bînin, nemaze emê firoke- 
yên ku bi erkê çavdêrîkirina sî- 
noran radibin û ne firokeyên şer, 
ji wan re bişînin.” Navborî diyar 
kir ku ew amadebûn di dema 
bombebarana îran û Tirkiyeyê 
di van hefteyên dawîn de gelek 
gundî koçber bûn, firokeyan bo 
hevkariya mirovî bişînin: "Lê 
berpirsên Herêma Kurdistanê 
daxwaza ji me nekirin.” 


Berdevkê Wezareta Pêşmerge 
ya Herêma Kurdistanê, Cebar 
Yawer da zanîn ku plan heye di 
paşerojê de Wezareta Bergiriya 
îraqê bingeheke0,3 bejayî li He- 
rêma Kurdistanê veke û got: 
"Biryar e firokeyên helîkopter û 
yên çavdêriyê jî li vê bingehê 
bên danîn.” Lê Yawer dema pê- 
kanîna vê planê eşkere nekir. 

Tişta balkêş ew e ku mijara fi- 
rîna firokeyên hêzên hewayî li 
asimanê Herêma Kurdistanê, 
piştî topbaran û sînor bezandina 
îran û Tirkiyê hat rojevê. En- 
were Heme Emîn eşkere kir di 
meha borî de, şandeke Wezareta 


Bergiriya îraqê bi serokayetiya 
Serokerkanê îraqê Babekir Zê- 
barî serdana Herêma Kurdis- 
tanê kir û plan hatiye danîn ku 
bi firokeyan çavdêriya navçeyên 
sînorên Herêma Kurdistanê bê 
kirin û firokeyên çavdêriyê bişî- 
nin asimanê Herêma Kurdis- 
tanê lê negot çima hê ew firoke 
nehatine şandin. 

Li gor fermandarê niha yê 
hêzên asimanî yên îraqê, niha 
firokeyên şer ên îraqê nînin lê 
tenê firokeyên çavdêrî û guhas- 
tinê hene. îraq dixwaze di de- 
meke nêzîk de van hêzan 
rêkbixe û firokeyên şer jî bikre, 
lê Fermandarê hêzên asimanî 
yên îraqê Enwer Heme Emîn di- 
bêje: "Qet em naxwazin firoke- 
yên şer bişînin ser asimanê 
Herêma Kurdistanê, lê ger ber- 
pirsên herêmê ji me bixwazin 
emê daxwaza wan pêkbînin.” 

Ev nêzîka 20 salab e, ti firoke- 
yeke ser bi hêza asimanî ya 
îraqê nehatiye asimanê Herêma 
Kurdistanê. Piştî biryara 688 a 
Konseya Ewlekariya Navnertewî 
herêma ku firîn lê qedexe ye di 
Nîsana 1991'an bi hêla 36 dest- 
nîşan kir û erkê parastina vê he- 
rêmê ji aliyê hêzên Amerîkî û 
Brîtanî ji bingeha Incirlik a Tir- 
kiyê ve dihatin pêkanîn. 

Li dibistanên Almanya zimanê Kurdî 

Notê Kurdî dikare derseke din xelas bike 




dinivîse 


lêpêkanîn tune 


Seyîdxan Kurij Bottrop 

L i eyaleta Nordrhein-Westfalen 
"NRW", di 17'ê mehê de bêhn- 
vedana dibistanan dest pê dike. 
Zarokên Kurd ku di dibistanan de 
dersên zimanê Kurdî digrin, ew jî 
not digrin. Li gor ragihandina ma- 
mosteyê dersa zimanê Kurdî li 
bajarê Bottropê, Fetah Tîmar, ji 
bo mayîn an jî derbasbûna sinifê 
bandora notên dersa Kurdî nîne, 
lê noteke baş a dersa Kurdî di- 
kare noteke xerab a dersek din 
xelas bike. Ango dikare delva der- 
sek din de bê pejirandin. 

Gava di dibistanekê de 15 
zarok bixwazin waneya zimanê 
Kurdî bigrin wê gavê zimanê 
Kurdî dikare weke zimanê duye- 
mîn ê biyanî bê pejirandin. 

13sal bê navber 

Li gor ragihandina mamoste 
Fetah Tîmar, perwerda zimanê 
Kurdî di dibistanên NRW de wek 
zimanek zikmakî di sala 1997'an 
ve tê dayîn. Li Bottrop û Duis- 
burgê ji sala 1997'an heta 
2001'an Fetah Tîmar dersa Kurdî 
dide. Ji 2001'an heta 2009 ma- 
moste Cahit Kaplan ders da. Niha 
dîsa mamoste Fetah vê dersê 
dide. Li bajarê Bottropê du sinif 


Mamoste Fetah Tîmar di nav komeke xwendekarên Kurd de li dibistanê, Zarokeke Kurd li ser 1 


ên ku tê de Kurdî tê dayîn hene. 
Grûpek ji bo zarokên sinifa 1- 4 
yek jî ji bo sinifa 5-10 an. Wek 
fermî divê her grûpek kêmtirîn ji 
15 zarokan pêkbê. Grûpên dersa 
Kurdî li Bottropê jî bi 15 zarokan 
ve dimeşin. 

Mamoste Fetah li ser amadeki- 
rina materyalên dersa Kurdî jî 
axifî û wiha got: "Di serî de di ber- 
hevkirina materyalên dersê de 
gelek zehmetî hebûn. Di destên 
mamosteyan de materyalên ma- 


mosteyên ku li Swêdê amadekiri- 
bûn, hebûn. Lê mamosteyên ku 
waneya zimanê Kurdî didan û 
hinek mamosteyên din di grû- 
peke xebatê pêkanîn. GEW (Sen- 
dîka Perwerdê û Zanistiyê ya 
Mamosteyan) salê du caran der- 
fet dide mamosteyên Kurd. Semî- 
ner û karê materyal amadekirinê 
tevahî dimeşiyan. Van semîneran 
hetanî sala 2003'an berdewam 
kirin." 


Bi devk îr-' 


ew wê zarokên xwe bişînin wa- 
neya Kurdî, lê li gor hejmara za- 
rokên Kurd ên ku diçin dibistanê 
(nêzîkî 250 zarok sinifa 1-10 an) 
tenê 30 zarok eleqê eşkere dike . 


Li ser eleqaya malbatan ji bo 
dersê Kurdî mamoste Fetah ga- 
zincên xwe wisa tîne ziman "Hûn 
ji kê bipirsin mafê dersa zimanê 
Kurdî dixwaze, lê zarokên xwe 
naşînin dersa Kurdî. Piraniya 
Kurdên Bakûrî jî zarokên xwe di- 
şînin dersa zimanê Tirkî." Divê 
hersal mamosteyên waneya zi- 
manê Kurdî malbatan ziyaret 
bikin û îmze ji wan bixwazin ku 


Di cend xalan de Kurdî 


Bi armanca ku Kurdî li dibis- 
tanan belav bibe û di per- 
werda ziman de rolê 
malbatan Mamoste Fetah 
Tîmar van çend xalan jî giring 
dibîne: 

• Komeleyên dê û bavan an jî 
di vê wari de insiyatîf bên 

’ irin. 

bên lidarxistin û dê û 
„/ hertim bên agahdarki- 
.in. 

• Divê malbat li ser pirsgirê- 
kên dibistanê û di hînbûna 
gistî derola zimanê zikmakî 
niqaşbikin. 

• Rojname û malper babeta 
hînbûna ziman tim û tim 
bigrin rojeva xwe. 

• Divê TV yê Kurdistanî li ser 
zimanê Kurdî û girîngiya 
perwerda dibistanê prog- 
ramên hefteyî pêşkes bikin. 

• Di têkiliyên malbatî de nas 
û dostan agadar bikin. 


Xwediyê restauranta Sefîn li Almanya: 


Ges a Kurdî ket pêşiya Donera Tirkî 

Di pêşbirkêya kanala RTL ya Almanî de Ges a Kurdî li hemberî Donera Tirkî bi ser ket 



Çend karkerên Kurd di restaurant û kebabxaneya Sefîn de kar dikin 


Mistefa Çiwartayî Koln 

R estaurant û Kebabxaneya 
Sefîn ku sala 2005'an li ba- 
jarê Koln a Almanya hat vekirin. 
Gelek malbatên Kurd ji bo bîra- 
nîna Kurdistanê, serî lê didin û 
xwarineke Kurdî li wir dixwen. 

Navê berê yê restaurantê Silê- 
man bû, wê demê wan gaz bikar 
dianî û muşteriyê wan ne gelek 
bû. Li Almanya derketina dûkelê 
xelkê derdorê bêzar dike û di 
warê qanûnî de jî rê ji wê yekê re 
nayê dayîn. Hevşirîkê Restau- 
ranta Sefîn, Ebas Mihemed, got: 
"Li vir şîrketeke taybet heye ko- 
mirê ji me re tîne. Niha me molet 
heye û em weke Kurdistanê ko- 
mirê bikar tînin, bêyî ku em kesî 
bêzar bikin." 

Dema restaurant hat vekirin, 
muşterî û mêvanên wê bi giştî 
Kurd bûn, lê Ebas diyar kir ku 
niha rewş guherî ye "Dikarim 
bêjim pêncî bi pêncî ye, niha ji bilî 
Kurdan, Alman û netewên din jî 
tên cem me." Ebas Mihemed sala 
1976'an li bajarê Kût yê îraqê ji- 
dayîk bûye, bavê wî ji Xurmal û 
dayîka wî ji Biyare ye. Ew li sala 
1999'an hatiye Almanya, niha ze- 
wicî ye û du zarokên wî hene. 

Li Almanya restaurantên nete- 


wên cuda yên Asyayê bi awayên 
cuda kebaban çêdikin. Ebas da 
zanîn ku kebabên Kurdî nazik in 
û bi hêsanî tên xwarin, lê kebaba 
Faris û Tirkan çir in û bi dijwarî ji 
hev cuda dibe, dema Almanî ke- 
babên Kurdî dixwen, ji me pirs 
dikin, sedem çi ye ku kebabên we 
wiha nazik in!? Em jî ji wan re şi- 
rove dikin. 

Cihê ku kebabxaneya Sefîn lê 
ye, cadeyeke qerebalix e û bi se- 
dema hebûna dîsko û sînemayê 


di wê cadeyê de, bi şev û roj rêwî 
li wir hene. Ebas da xuyakirin: "Ji 
ber vê qerebalixiyê heta demji- 
mêr nêzîkî l'î şevê kebabên me 
hene, piştî wê demê û heta 5'î si- 
behê jî em Doner, Felafil û tiştên 
din difroşin." 

Restauranta Sefîn ne tenê bi 
kebabê navdar e, lê Donera wê jî 
pir bi nav û denge. Kanala televiz- 
yonî ya Almanî "RTL" ji bo çêki- 
rina Donerê di warê mezinî û 
tamê de, li navbera Xwaringeha 


Sefîn û restauranteke Tirkî de, 
pêşbirkêyek çêkir. Ebas Ehmed 
derbarê wê pêşbirkê got: "Me her 
du aliyan pejirand ku di wê pêş- 
birke ya kanala RTL de beşdar 
bin, di encam de em bi serktin, 
kanala RTL çend car program du- 
bare kir." 

Ebas sedemê serkeftina xwa- 
ringeha xwe wiha rave kir: "Her- 
çiqas Gesa me li Ewrûpa wek 
Donera Tirkî nehatiye naskirin. 
Lê taybetmendiya wê heye, ji ber 
ku tenê goştê wê ji vir e, tiştên 
din weke beharat, derman û si- 
maqa me jî ji Kurdistanê ye. Em 
xwarinê bi corekê çêdikin ku 
muşterî hest bike ew li malê bi 
awayekî taybet hatibe çêkirin." 

Ebas Ehmed eşkere kir ku 
gelek mêvan tên restauranta 
wan, lê dawiya hefteyê zêdetir 
malbatên Kurd tên: "Mêvanên din 
ên me ji Beljîka û Holanda tên." 
Derbarê cudahiya karê îro li gel 
berê, Ebas bi mendehoşî dibêje: 
"Min li Kurdistanê jî karê keba- 
ban kiriye, li wir xelkê hemû tişt 
qebûl dikirin, lê li vir qebûl nakin. 
Me wê demê li Kurdistanê di res- 
taurantê de bîra û vexwarinên 
din difirotin û asayî bû, lê îro li vir 
muşterî wê yekî na pejirînin. 


Hunermendekî 
Kurd li Almanya 
dibistanekê 
dadimezrîne 

Muhsin Yasîn Nurnberg 

L i bajarê Nurnberg şano- 
karê Kurd, Şaxewan 
Umer, li gel şanokarê Alman, 
Klaus Malvets û bi hevkariya 
Hikûmeta Herêma Bayern 
mijûlî damezrandina xwen- 
dingeheke nû ne ji bo akto- 
rên Kurd û biyanî. 

Şanokar Şaxewan Umer 
derçûyê beşa şanoyê ye li 
Peymangeha Hunerên Ciwan 
ên Silêmaniyê û li Almanya 
xwendina akademya şanoyê 
qedandiye, wî ji Rûdawê re 
got, bi hevkariya şanokarê 
Alman, Klaus Malvets, û Hi- 
kûmeta Herêma Navçeya Ba- 
yern li Almanya, em dixwa- 
zin dibistanekê ji bo aktorên 
Kurd û biyanî li bajarê Nurn- 
berg damezrînin: "Xwende- 
karên vê dibistanê wê ji bo 
dema sê salan bixwînin. Di 
dibistanê de dersên sema, 
aktorî û yên din tên gotin." 
Şanokarê Kurd herwiha da- 
xuyand ku di meha îlon a îsal 
de, wê xwendina li wê dibis- 
tanê dest pê dike. 

Parlamenterê CHP Ersîn: 



"CHP dixwaze têkiliyên xwe bi 
Kurdan re germtir bike" 

® CHP a nû germtir nêzîki başûrê Kurdistanê dibe 


Ahmet Ersîn 


A hmet Ersîn ê ku endamekî 
çalak ji yên Komisyona Lêpir- 
sîna Mafê Mirovan a Meclîsa Tir- 
kiyê ye, berê jî di komisyona 
bûyera Şemzînan û bombeavê- 
tina JÎTEM a pirtûkxaneyê de cîh 
girtibû, çûbû herêmê û lêpirsîn 
kiribû. Li ser rêdana pirsgirêka 
Kurd û polîtika CHP a Başûrê 
Kurdistanê me bi wekîlê CHP yê 
Izmîrê Ahmet Ersîn re hevpeyvî- 
nek kir. Ersîn, di derbarê rêdanê 
de hikûmet rexne kir û got: 
“Rêdan wisa bi awayekî hat rave- 
kirin ku, hemwelatiyên me yên 
Kurd ketin nav hêviyek mezin. 
Hemwelatiyên Tirk jî ketin nav 
tirseke wek ma gelo welat parçe 
dibe?” Ersin herwiha da zanîn ku 
CHP êdî pirsgirêka Kurd dibîne û 
rêveberiya nû dixwaze li herê- 
mên ku Kurd dijîn zêdetir bixe- 
bite. “CHP dît ku rêdana AKP 
pêşkêşî hemwelatiyên Kurd dike 
wê encamên baş nede, rabû li dijî 
rêdanê helwest girt. Ji ber ku mi- 
rovên herêmê di nav hêviyên 
mezin de bûn, bawer kirin ku 
CHP dixwaze rêdanê asteng bike. 
Ji ber vê ray û dengên xwe nedan 
CHP. Lê CHP bi hûnan û tevgera 
xwe ya nû dixwaze têkiliyên 
germtir bi mirovên herêmê re 
deyne.” 

Ersîn ji bo polîtîka CHP ya Ba- 
şûrê Kurdistanê jî got: “Êdî dest- 
hilatdariyek li wir heye. Divê êdî 
em wê qebûl bikin.” 


Rûdaw: Rêdana ku di awira ge- 
lemperî de wek çareseriya 
pirsgirêka Kurd a hikûmetê tê 
naskirin ji aliyê partiya we ve jî 
bi dijwarî hat rexnekirin. Hûn 
di derbarê rewşa rêdana îro de 
çi difikirin? 

Ahmet Ersîn: Rêdan li ser binge- 
hek xelet dan rûniştandin. Mixa- 
bin projeyek ku ji ber xwe ve 
derketiye holê, proje jî tuneye. 
Bêyî ku bingehek jê re bê danîn, 
bêyî ku bi hevkariya mixalefet û 
dezgehên sivîl ên civakê re hema- 
heng bin, wek gotinekê anîn ro- 
jevê. Rêdan wisa bi awayekî hat 
ravekirin ku, hemwelatiyên me 
yên Kurd ketin nav hêviyek 


Dema ku Denîz Baykal serokê 
CHP bû têkilî bi Başûrê Kur- 
distanê û serokên Kurdan re 
danetanî, ew tune dihesiban- 
din. Lê niha CHP yek nû heye. 
Wê rêveberiya nû polîtîkayek 
çawa li hember Başûrê Kur- 
distanê bimeşîne? 

Hûn polîtîkayên berê yên par- 
tiya me zanin. Ez nikarim bêjim 
wê desthilatdariya nû polîtîka- 


yek çawa bimeşîne. Heger hûn 
fikra min a şexsî bipirsin, li wir 
sazûmaniyek heye. Sazûmani- 
yek federatîf, sazûmaniyek 
xweser heye. Divê êdî em he- 
bûna vê sazûmaniyê qebûl 
bikin. Divê em wek pirsgirêka 
nava Iraqê lê binerin. Divê em 
qebûl bikin ku desthilatdariya 
Kurdên Bakurê Iraqê (Başûrê 
Kurdistanê) meriv û xizmên 


hemwelatiyên me yên Kurd in, 
Vê sazûmaniyê hikûmeta 
ava kiriye, vê desthilatdari; 
hema bêjin di qada navnetewî 
de cîh girtiye. Divê em qebûl 
bikin ku ev destilatdarî ji alî 
Amerîka û dewletên mezin ve 
tê qebûlkirin. Li şûna ku em 
nîqaş û şerê wan bikin, divê ji 
bo pêşketina herêmê çi bê kirin, 
gerek ev bên nîqaşkirin. 



mezin. Hemwelatiyên Tirk jî 
ketin nav tirsa ma gelo welat 
parçe dibe? Projeyek ku Kurd û 
Tirkan bi awayekî maqûl bîne 
cem hev dernexistin holê. Herî 
dawî bi rûdana ku li Xabûrê pêk 
hat rêdan ji hevde ket. Niha rêdan 
heye tuneye, di derbarê projeyê 
de çi tê kirin em nizanin. Kesên 
ku rêdan anîne holê jî nizanîbûn 
wê çi bikin. Bi hişmendiya “Kar- 
wan li rê rêz dibe” derketin rê, 
serê herkesî tevlihev kirin. Serê 
wan bi xwe jî tevlihev bû. Ji ber vê 
bi awayekî fiyasko bi dawî bû. 
Hem hemwelatiyên Kurd xeyalşi- 
kestî bûn, dîtin ku xeyalên wan 
pûç derketin û ketin tengasiyê, 
hem jî hemwelatiyên Tirk ji xwe 
di nav tirsa parçebûnê de bûn, ev 
şik xurttir bû. Di encamê de di 
nav Kurd û Tirkan de şikestina 
hissî hat afirandin. 

Hikûmet car caran di derbarê 
rêdanê de li Stenbolê bi hinek 
aliyan re hevdîtinan dike. Hûn 
vê çawa dinirxînin? 

Rêdan dewam nake. Dixwazin bi 
hevdîtina sporjen û şanogeran re 
bidin xuyakirin ku rêdan berde- 
wam dike. Lê bi mixatabên eslî, bi 
partiyên siyasî, dezgehên sivîl ên 
civakî re têkilî çênebûn. Dixwazin 
rewşê rizgar bikin. Êdî divê bibî- 
nin ku rêdan berdewam nake. 
Divê Kurdên Iraqê jî, Tirkiye jî bi- 
bînin ku hikûmet nikare rêda- 
nekê pêk bîne. 

Baş e, ger rêdan biketa jiyanê 
wê îro çi bihata guhertin? 

Eger bi ciddî li ser rêdanê bihata 
nîqaşkirin û bingehek jê re bihata 
danîn, wê fêda wê çêbibûya. Ne 
tenê ji bo Kurdan, li Tirkiyê ji bo 
herkesî pêwistî bi demokrasiyek 
berfireh heye. Divê demokrasiya 
Tirkiyê ne tenê ji bo Kurdan, ji bo 
herkesî be. Di destpêkê de gotin 
“rêdana Kurd” û navek xelet lê 
kirin. Hemwelatiyên Kurd ketin 
nav hêviyên mezin. Fikirîn ku wê 
rêdan bersiva daxwazên wan ên 
bi salan bide. Em ketin rewşekê 
ku Kurd jî û Tirk jî têkevin tenga- 
siyê. Hikûmet niha dixwaze xwe 
ji vê pêvajoyê bikşîne, pê dadi- 


keve. Tiştekî ku ev hikûmet ka- 
ribe bike nemaye. 

Polîtîka we ya li dijî rêdanê 
wek CHP ji ray û dengê Kurdan 
re bû asteng. Ji bo hûn cardin 
xwe bighînin hilbijêrên Kurd 
hûnê çi bikin? 

Mirovên herêmê li hember CHP 
dilsar bûn. Vê dilsariyê bi îxracki- 
rina 7 parlamenterên Kurd ên 
SHP dest pê kir. Ew dilsarî hê jî 
berdewam dike. Bi taybet CHP dît 
ku rêdana AKP pêşkêşî hemwela- 
tiyên Kurd dike wê encamên baş 
nede, rabû li dijî rêdanê helwest 
girt. Ji ber ku mirovên herêmê di 
nav hêviyên mezin de bûn, bawer 
kirin ku CHP dixwaze rêdanê as- 
teng bike. Ji ber vê ray û dengên 
xwe nedan CHP. Lê CHP bi hûnan 
û tevgera xwe ya nû dixwaze tê- 
kiliyên germtir bi mirovên he- 
rêmê re deyne. Serokê giştî 
Kemal Kiliçdaroglû jî anî zimên: 
Li Tirkiyê pirsgirêka Kurd heye, 
bingeha wê ya demokratîk heye, 
bingeha aborî heye, aliyên wê yên 
sosyolojîk, psîkolojîk hene. Divê 
bi giştî em van bigrin dest. Em di- 
bînin ku tenê bi tedbîrên ewleka- 
riyê çareser nabe, bê fêde ye. 
Ewlekatî helbet girîng e, lê divê 
em bersiva daxwazên demokra- 
tîk jî bidin. Gava em vê bikin, divê 
projeyek wiha çêbibe ku di nav 
kêmneteweyên din, di nav Tirkan 
de jî nebe sedema endîşe, şik û 
gumanan. Ango bela Kurd bexte- 
war bibin, lê bela Tirk jî ji tirsa 
“gelo Tirkiye parçe dibe” rizgar 
bibin. Projeyek bi vî awayî pêwist 
e. Wê di pêvajoya pêşerojê de hel- 
west û karê CHP di vî warî de be. 

Tê gotin ku CHP pirsgirêka 
Kurd tenê wek pisgirêkek 
aborî dibîne? 

Min bi xwe dît ku li herêmê bê- 
karî ji %50 ye. Qehwexane tije ne, 
mirovên herêmê betal, bê îş û kar 
in. Ger çareseriyek ji pirsgirêka 
kar, aborî û daxwazên demokra- 
tîk ên ku sînorê xwe derbas nekin 
re bê dîtin, wê pêngavek girîng 
be. 

Hevpeyvîn: Namik Durukan 


Partiyên din ii bo rêdanê çi 
difikirin? 


"Ez bawerim hikûmet vê 
projeyê temam bike" 

Parlamenterê AKP'ê yê Ma- 
nîsayê Îsmaîl Bîlen: “Eger bi- 
rastî armanc demokrasî û 
azadî be, divê di vê demê de 
dest bi çalakiyan nehata kirin 
û li benda encama rêdanê bi- 
hata. Ji aliyê din berî hilbijar- 
tinê destpêkirina van 
çalakiyan manîdar 

dibînim.Wê rojê ez li bajarê 
Kutahya bûm. Parlamenterê 
Manîsayê me, li wir hevdîti- 
nan bi hilbijêrên me re dikim. 
Hemwelatî dixwazin rojek 
berî rojekê rêdana demokra- 
tîk têkeve jiyanê. Tenê mîlîta- 
nên hinek partiyan li dijî 
rêdana demokratîk in. Lê 
hemwelatiyên ji rêzê girîngî û 
pêwistiya rêdanê zanin û dix- 
wazin bi lezgînî rêdan têkeve 
jiyanê. Birastî jî ji bo hema- 
hengiya civakê divê ev proje 


"Divê rêdan rawest e, 
rewsa awarte bê" 

Serokê Grûpa MHP'ê Meh- 
met Şandir: Li gor me ev 
rêdan rêdana pêkanîna dax- 
wazên PKK'ê ne. Ji roja pêşî 
me got ku emê destekê nedin 
rêdana PKK û di nav de cîh 
negrin. Rêdanê wêrekî û cesa- 
ret daye PKK. Terorê li gor bir- 
yarên xwe çalakiyên xwe li 
Tirkiyê xurt kiriye û welatê 
me, her roja ku diçe xwînê 
wenda dike. Berpirsê vê jî 
desthilatdariya siyasî ye. Ber- 
pirs û mîmarê van êrîşan jî 
desthilatdariya siyasî û Serok- 
wezîr Erdogan e. Divê ev 
hesab bidin millet. Tirkiye di 
bin êrîşan de ye û wê êrîş jî zê- 
detir bibin. Ji bo rêlibergirtina 
van êrîşan divê lez û bez bê 
kirin. Divê berê rawestandina 
rêdana demokratîk bê êlanki- 


Herşey 

tOrkîye 
için 



Ismaîl Bîlen 


bê temamkirin. Bi temam- 
bûna rêdanê re wê dawî li te- 
rorê jî bê. Wê îhtîmala şerê 
Kurd û Tirkan jî ji holê rabe. Ji 
ber vê, ez bawerim ku wê hi- 
kûmet vê projeyê temam 
bike.” 



Mehmet Şandir 

rin, piştre jî em dixwazin ku li 
bajarên Rojhilat û Başûrê Roj- 
hilat rewşa awarte bê lidarxis- 
tin. Piştre jî divê desthilatdarî 
vê serneketina xwe qebûl bike 
û îstîfa bike. 

Rûdaw 



Salihê Kevirbirî Stenbol 


A hmet Guneştekîn bêyî ku per- 
werdehiyeke akademîk bi- 
bîne dest bi wênesaziyê kiriye û 
îro hunera wî di asta cîhanî de tê 
binavkirin. Tabloyên wî bi têra 
xwe xweser, cihêreng û balkêş in. 

Ew ji Batmanê ye. Di 16 saliya 
xwe de li salona dibistanê, pêşen- 
geha xwe ya yekem vedike. Gava 
sal dibe 1997, êdî li Stenbolê atol- 
yeya wî ya yekem vebûye. Sala 
2003'yan, li AKM'yê pêşengeheke 
'qerase' vedike û bi vê pêşengeha 
xwe ya bi navê "Karanhktan Son- 
rakî Renkler" (Rengên Piştî Tarî- 
tiyê), di qada hunerê de deng 
vedide. Piştî vê pêvajoyê, berhe- 
mên wî di koleksiyonên girîng ên 
li hûndir û derve de cih ji xwe re 
terxan dikin. Heta niha berhem û 
tabloyên wî li hûndir û li derveyî 
welat di ji sedî zêdetir pêşengeh 
û fûaran de hatine pêşkêşkirin. 

Heger ji min bipirsin 'Ahmet 
Guneştekîn kî ye?' bersiva min 
amade ye: 'Ressamekî Kurd e, lê 
belê ji Kurdan zêdetir dinya wî 
nas dike!' Bi rastî jî gava em dêhn 
û bala xwe didinê Guneştekîn ji 
hêla Kurdan ve zêde nayê naski- 
rin. Gelek caran gava ez li atol- 
yeya wî diqesidim, ew bi xwe jî 
gazincên xwe yên di vî warî de, bi 
kurmanciya xwe ya "xerzane” 
tîne ziman û vê yekê piştrast dike. 
Guneştekîn di sala 2005'an de 




Ressamê rojê û motîfên efsaneyan 

Ahmet Guneştekîn 


Resteme Zal A. Guneştekin 


dest bi projeya "Guneşîn Îzînde” 
ango "Li Ser Şopa Rojê” dike. Ji bo 
ku çanda Mezopotamyayê û efsa- 
neyên wê bide hev û nirxên wê 
yên li ber xetereya windabûnê ca- 
reke din raberî me bike, bajarê ku 
neçûye namîne û projeya xwe ya 
bi navê "81 Bajar, 81 Pêşengeh, 
81 Hunermend” pêk tîne. Her 
cihê ku çûyê, hosteyeke wê derê 
jî daniye kêleka xwe, li wê derê 
pêşengeh vekiriye. 

Reng û motîfên Kurdî di tablo- 


yên Guneştekîn de bi eşkereyî 
xuya dibin. Ew di gotûbêjekê de ji 
rexnegir Johannes Odenthal re 
wiha dibêje: "Ez di çandeke ren- 
gîn de mezin bûm. Çanda ku ez jê 
têm, ji rengên cîhanê pêkhatî ye. 
Di wêneyên min de heta tu bêjî 
bes, reng û motîfên çanda Kurdî 
zelal û berbiçav in. Têkiliya rewşa 
van rengan bi paşeroja min re 
heye. Di erdnîgariya ku ez lê 
mezin bûm de, rojên taybet hene. 
Dawet, şahî, cejnên Newrozê. Di 


van rojan de jin û zarok cil û ber- 
gên rengorengo li xwe dikin. Bi 
taybetî jin, di wan rojan de teva- 
hiya rengên tebîetê, di cil û ber- 
gên xwe de dihewînin. Di 
kevneşopiya Kurdan de rengper- 
weriyek, baldariyek li ser rengan 
heye. Xema min a li ser rengan jî, 
di zarokatiya min de destpê kir.” 

Felsefeyeke Guneştekîn heye; 
ew hunera xwe ji bo bibe milkê dî- 
rokê nake. Ew hunera xwe bi 
hewldaneke xwezayî pêk tîne. Bi 
awayeke azadane, vexwarina ji 
çavkaniya çanda xwe ya devkî. Wî 
ev yek ne bi armanca helwesteke 
dijber, lê ji ber ku wisa hîs kir, pêk 
anî. Guneştekin ressamekî rojê 
ye. Dema wî ya bi rojê re, deh sal 
in ku berdewam dike. Ew li warê 
çand û medeniyetan pêrgî rojê 
hatiye. Ew rojê, ne tenê beşek ji 
berhema xwe, her wiha beşek ji 
bedena xwe jî dihesibîne. Guneş- 
diyar dike ku gava roj di 
emeke wî de tune be, hem 
hem berhema wî hêza xwe 
: "Ez ketime bin ban- 
rewş ne di destê 
de ye, sirûştî ye. Baweriya 
êza rojê heye. Dibe ku di 
ê de vê baweriya xwe bi- 
terikînim. Dibe ku du-sê sal paşê 
roj tune be!” 

Fîgur û motîfên mîtolojîk jî bi 
qasî hêmaya rojê delalên ber dilê 
Guneştekîn in: "Herçî fîgurên mî- 
tolojîk in, di rastiya xwe de yek ji 
wan jî tune ne. Ji serî heta binî fî- 
gurên hêza min a xeyalî ne. Çîrok 
hene, lê referansa ti fîgurên ku ez 
çêdikim, di wan çîrokan de tune 
ne. Ez ji ti rolyefekî dîwaran, ji 


Xewna Şahmaran A. Guneştekin 

minyaturan, ji kitêban, ji motîfekî 
neqaşekî kevin îstîfade nakim. Ez 
tevahiya wan, di nava xwe de dia- 
firînim. Heger ez li wir mebesta 
xwe nebêjim, wê kesek fêm neke 
ku min mîtolojî neqişandiye. 
Jixwe çavkaniya mîtolojiyê jî ne 
diyar e. Herkes cuda şîrove kiriye. 
Şîroveya min li ser çanda devkî 
pêk hatiye.” 

Ahmet Guneştekîn xebatên 
xwe li Asmalimescîda Beyogluyê 
dimeşîne. Şayanê gotinê ye ku di 
rojên pêş de "Guneştekin Sanat 
Merkezi” ango "Navenda Çanda 
Guneştekîn” dergehên xwe ji hu- 
nerhezan re vedike. 


“Bûka Baranê" - Romaneke polîsî ya Almanî Kurdan dike mijar 


Sîrwan H. Berko Berlîn 

A rmanc Mêrdîn berî sê salan 
hewil dabû ku xuşka xwe 
Şêrîn Talabanî bikuje, lê bi ser 
neketibû. Demeke kurt piştî der- 
ketina wî ji zindanê xuşka wî tê 
kuştin. Dema birayê wê li kuş- 
tinê mûkir tê, herkes difikire ku 
kuştineke namûsê ye. Polîs jî. 
Tenê Wencke Tydmers vê yekê 
bawer nake. Tydmers wek pro- 
fîlsaz li Hannoverê dixebite. Karê 
wê ew e ku profîla tawankaran 
çêbike. Ji ber vê yekê ew di nav 
civaka Kurdî de dest bi lêkolînan 
dike. Çimkî gorî dêyeke Kurd a 
ciwan e. 

Kuştina wê babeta romaneke 
Almanî ya nû bi navê "Todes- 
braut" (Bûka Mirinê) e. Nivîs- 
kara romanê Sandra Lûpkes ji 
Rûdawê re diyar dike ku berî ew 
dest bi nivîsandina romana xwe 
bike, wê xwe mijûlî çandên cuda 
li Tirkiyê kiriye, ku li Almanyayê 
jî bi cî bûne. Lûpkes berdewam 
dike û dibêje: "Min dikarîbû li 



Sandra Lupkes 


ser Êzîdiyan binivîsînim, an 
Kurd bi giştî. Min Kurd kirin 
mijar, çimkî min gelek tişt ser 
wan zanîbû û herweha ji ber ku 
irf û adetên wan ji yên Tirkan 
dijwartir in." 

Çîroka "Todesbraut" ne tenê li 
Almanyayê pêk tê, lê li Tirkiyê jî. 
Ji ber ku ew zêde di doza Şêrîn 
Talabanî de lêkolînan pêk tîne, 
kurê wê yê biçûk tê revandin 
Stenbolê. Ew li wê derê di cîhana 



Todesbraut 


KJUMINALROMAN 


girtî ya Kurdan de kûrtir diçe. Û 
ji nişkê ve ew tê hemberî tevge- 
reke veşartî ya neqanûnî. Lûpkes 
diyar dike ku ramana tevgereke 
veşartî ya neqanûnî dereng ket 
bala wê. "Min naskir ku pêwîs- 
tiya min bi kûrbûnekê heye. Êdî 
min di televizyonê de raportek li 


ser aliyên radîkal ên PKK'ê dît. Ji 
bo min mijareke pir balkêş bû û 
min dest bi lêkolînan kir." Pey- 
wendiyên Sandra Lûpkes bi mal- 
bateke Kurd re jî hebûn, ku ji ber 
PKK'ê reviyabû û li Almanyayê 
doza mafê penaberiyê kiribû. Wê 
di rêya vê malbatê re Kurd bêtir 
naskirin. 

Romana "Todesbraut" di nav- 
bera zewaca bi zorê û kuştinên 
ku wek kuştinên namûsê tên bi- 
navkirin de, di navbera hewil- 
dana jiyaneke normal li 
Almanyayê û şerê PKK'ê de diçe 
û tê. Xwendevan rastî awirine 
baş lêkolînkirî di cîhana Kurdan 
a li Almanyayê de tê. Kesê ku li 
benda îdîayên ne rast be, ew 
rastî rastiyeke din tê. Sandra 
Lûpkes li ser vê yekê dibêje: "Ji 
bo min ji pêşî de zelal bû ku ez 
naxwazim romanekê li ser na- 
mûsê binivîsînim, ku naveroka 
wan tenê îdîayên çewt bin û ez 
tê de bi nerîna xwe ya rojavayî 
henekê xwe bi çandîn din bikim 
an xwe mezintir bibînim. Dibe 


ku mirov bûyerên di romanê de 
qebûl neke, lê mirov têdigihê bê 
ew çawa dikarin pêk werin." 

Tevî ku roman ji 330 rûpelan 
pêk tê, ew ta rûpela dawî bi he- 
yecan e. Bi ser de jî roman tije 
hevokên Kurdî ye. Romanivîsa 
39-salî bi şêweyekî cuda çavê 
xwendevanê xwe ji çandeke bi- 
yanî ya xwedî adet û irfên xwe- 
ser vedike. Sandra Lûpkes 
hesabê wê yekê kiriye ku wê ne 
hemû kesên ji vê çandê kêfa wan 
ji "Todesbraut" re bê. Ew dibêje 
ku romaneke polîsî hingî roma- 
neke polîsî ya serketî ye, dema 
ew hinekî hest û nerînên cuda 
cuda li cem xwendevan çêbike. 
Li ser Kurdên ku dikarin ji nave- 
roka romana wê aciz bibin, Lûp- 
kes vê bersivê dide: "Ez bawer 
nakim ku kesên ku bawer dikin 
ku ew di romanê de bi şêweyekî 
neyînî hatine nîşandan, vê yekê 
eşkere bînin zimên. Çimkî hingî 
ew ê li xwe mûkir bên û bêjin: Ez 
yek ji wan, ku bi vî awayî tevdi- 
gerin." 

"Çanda Kurdî ne malê ti rêxistinekê ye" 


H unermendê Kurd Cewad 
Merwanî, pirtûkek stranên 
Kurdî ji 1024 rûpelan amade û 
pêşkêşî xezîna çand û zimanê 
Kurdî kir. Stran bi notayê hatine 
amadekirin û ev stran bi sê zara- 
vayên Kurdî (Kurmancî, Soranî û 
Dimilkî) hatine pêşkêşkirin. 

Merwanî dibêje ku ev demek 
dirêj e ew stranên Kurdî berhev 
dike û bi weşandina vê pirtûkê, 
xeyala xwe bi cîh aniye, gelek 
stranên Kurdî ji windabûnê riz- 
gar kiriye. Di vê derbarê de Mer- 
wanî ji Rûdaw re axivî û dîtinên 
xwe anî zimên. 

Ev nerîn ji ku derket ku hûn 
pirtûkek wisa amade bikin? 

Di sala 1983'an de li Amedê pêş- 
birkek ji hêla Radyoya TRT'ê ve 
hat organîzekirin, ez jî beşdar 
bûm. Piştî wê teyîbek û çend 
kasêt dan destê min û gotin biçe 
li gundan stranên Kurdî berhev 
bike .Ez çûm min berhev kirin, lê 
ez wisa ponijîm ku ez wan stra- 
nan bidim Radyoyê ew ê werge- 
rînin Tirkî. Min ew stranên ku ji 
gundan berhev kiribûn, nedan. Ji 
bo wan kasetan biparêzim, min di 
binê erdê de ew kasêt veşartin. 
TRT'ê gelek klamên Kurdî ber- 
hevkirin û birin xistin arşîva xwe, 
em nizanin aqûbeta wan stranan 
bû çi. Bi taybetî ez çûm Radyoya 
Erîvanê, Baxdyê, îranê û min li 
wan deran jî stran berhev kirin. 

Dema ku te ev stran amade 
kirin, tiştê herî bala te kişand 
çi bû? 

Gelek tiştê balkêş hebûn. Minak 
hinek destanên me hene, nayên ji 
bîr kirin. Wek Mem û Zîn, Siya- 



Cewad Merwanî 


bend û Xecê, Zembîlfroş, Binevşa 
Narîn. Ew serpêhatiyên wan bûn 
stran, bi taybetî jî jinan ev stran 
gotine. Lê min di vê pirtukê de bi 
giranî cih daye stranên govendê 
ango yên şahiyan. Ez dixwazim di 
beşek din de cîh bidim stranên 
mêraniyê, ev di hedefa min de ye. 

Note ne pîşeyê te ye, gelo tirsa 
te çênebû ku tu di vê arşîvê de 
şaşiyekê bikî û ev bibe mijara 
rexneyan? 

Bê guman zahmetî hebûn, ev ne 
karê mirovkî tenê ye. Ev karê aka- 
demîsyen û koma ye, lê ez bi tenê 
bûm.Wirya Ehmed, Ako Ezîz, 
Alan, Yasin û Şêrko alîkariya min 
kirin ji bo em notan derbixin. Ji 
aliyê aborî û teknîkî de min zah- 
metî kişand. Dema ku mirov evin- 
darê karekî be, ji xwe êmin be, 
baverim tirs çênabe. 


Di vê pirtûkê de bi çend zarava- 
yên Kurdî stran hene? 

Bi zaravayê Kurmancî, Soranî û 
Dimilkî. 

Te civîna çapemeniyê û resep- 
siyonek jî çêkir, rexne û eleqe- 
darî çi bû? 

Bawer bike heta niha nehatiye 
gotin ku çima min pirtûkek bi vî 
awayî derxistiye. Rexne ne ha- 
tine. Pirtûk ji 1024 pelan pêk tê, 
heta niha ti rexneyên neyînî ne- 
hatine. 

Çi alîkariya saziya çandê ya Ne- 
ussê ji te re çêbû? 

Pir eleqedar bûn. Ji bo pirtûkê 
teknîsyen û kompîtûrek dan. Li 
Kolnê civîna çapemeniyê li dar 
xistin. Çapemeniya derve ji ya 
Kurdan pirtir eleqedar bû. Rojna- 
meyên wan, kovar, Tv û Radyoya 


Koln jî hatin. Hemiyan jî li ser 
pirtûke nivîsandin. 

Çi rexneyên te ji bo çapeme- 
niya Kurd hene, ji ber hûn di- 
bêjin çapemeniya biyanî pirtir 
eleqedari nîşan da? 

Belê, birastî ji derveyî rojnameya 
Yeni Ozgur Politîka û Roj Tvtu ça- 
pemeniya Kurd nehat. Li gor min 
ev kêmasiyek mezin e. Ev pirtûk 
çanda Kurdî nîşan dide, çanda 
Kurdî ne malê ti rêxistina ye, 
malê gele Kurd e. Stran, govend, 
çand, ziman, dîrok a me hemiya 
ye. Çiqas çapemeniya Kurd he- 
bûna, rojnameyên wek Rudaw 
hatibana û eleqeder bûna, wê baş 
bûya. 

We hemû çapemeniya Kurd 
vexwendibû ku rexne dikî? 

Belê, him jî me bi rêya saziya 


çandê ya Neussê ji hemiyan re da- 
wetname şand. 


Wergerandina wê ya bi Almanî 
yan jî bi Îngilîzî di hedefa te de 
heye? 

Yilmaz Seydo bi xwe jî huner- 
mend e, çend stran wergerandine 
Almanî. Wê ew stran di dibista- 
nên Almanya de wek ders bên 
dayîn. Ji bo wergerandina te- 
mamê pirtukê kesek pêwist e. Ez 
ê hewil bidim vê pirtûkê werge- 
rînim Îngilîzî û Frensî jî.. 


Cewad Merwanî 

Di sala 1964‘an de ligundek Fargînê 
navê Boşatê hatiye dinyayê. 
”i a xweya destpêk û naven- 
rqînê û ji bo demek kurt jî 
eha Dîcle, Fakulteya Per- 
ya Mamostetiyê xwendiye.Bi- 
ara sala 1984'an Cewad di 
pêşbirka ji bo dengxweşên herêmê 
ku ji aliyê Radyoya Diyarbekirê ve 
hatibû lidarxstin, bi yekemîn pile 
hatxelatkirin û demekê jî di radyoyê 
de xebitî. Piştre bi hevkariya karbi- 
destên radyoyê, di Konservatûara 
Îzmîrê de mijulî xwendinê dibe. Bi 
pêkanîna komek mûzîkê (Koma 
Zembîlfroş) dest bi xebata xwe ya 
hunerî dike. Di havîna sala 1992'an 


Hevpeyvîn: Zelal Çelîk 


de ji ber ku ji aliyê dewletê ve zêde- 
tirî heşt salan cezayê zindanê jê re 
hatibû xwestin, neçar ma ku ji Kur- 
distanê derkeve. Di sala 1992‘an de 


hat Ewrûpa û ji wê demê heya îro di 
Akademiya Çand û Hunera Kurdi de 
xebatên xwe yên çandî didomîne. 
Merwanî du albûmên bi navê Pena- 


ber û Dem ku ji kilamên siyasî û ge- 
lêrî pêk tên, çêkirine. 


Weşana kovara Rojhilat ya herî temendirêj rawestiya 


Azad Kurdî 


M ehnama Sirwe ku helbest- 
vanê navdar Hêmin Mukir- 
yanî yekemîn sernûser û dame- 
zrênerê wê bû, piştî 26 salan û 
derketina 281 jimaran, yekşem a 
hefteya borî weşana wê bi bir- 
yara xwedan îmtiyaz hat rawes- 
tandin. Li ser daxistina Sirwe, 
Rêveberê Kovarê dibêje: "Ji bilî 
pirsgirêkên aborî, weşana Sirwe 
ji ber wê rewşa ku çapemeniya 
Kurdî di îranê ligel de rûbirû ye, 
hat rawestandin." 

Yekemîn jimara Kovara Sirwe 
di sala 1984an de ji aliyê Na- 
venda Çand û Edebiyata Kurdî ya 
Selahedîn Eyubî li bajarê Urmiyê 
hat weşandin û li hemû bajar û 
bajarokên Rojhilatê Kurdistanê 
dihat belavkirin. Helbestvanê 
navdar Hêmin Mukiryanî heta ji- 
mara 5. sernûserê Sirwe bûye. 
Piştî Mamoste Hêmin jî, nivîskar 
û wergerê Kurd Ehemd Qazî bo 
dema 18 sal sernûserê kovarê bû. 
Sedan nivîskar, hunermend û 
rewşenbîrên Rojhilatê Kurdis- 



tanê di Sirwe de kar kirine. Di nav 
xebatkarên Sirwe de, kesên wek 
helbestvanê navdar Marif Axayî, 
Hamîd Zerza, Kerîm Qeyûmî, Per- 
wîz Cîhanî, Kafî Elewî û hwd. tên 
dîtin. 

Sala 2005'an binkeya sereke 
Sirwe ji Urmiyê rakirin û bo Teh- 
ranê birin, guherti jî di rêveberiya 
kovarê de hat kirin. Ji du sal be- 
riya niha ve jî binkeya sereke ya 
Sirwe bo bajarê Sine tê birin û 
piştî 26 sal dawî bi temenê we- 
şana wê hat anîn. Bêhruz Caferî, 
ku sala borî wek Rêveberê Giştî 
yê Kovara Sirwe hat diyarkirin, di 
daxuyaniyekeke taybet bo Rû- 
dawê de, bal kişand ser sedemên 
rawestandina weşana Sirwe: "Ji 
xeynî pirsgirêka aborî, sedema 
din a rawestandina weşana 
Sirwe, rewşa giştî a rojname û ça- 



Perwîz Cîhanî 


pemeniyan di îranê de bû." Nav- 
birî diyar kir, Navenda Çand û 
Edebiyata Kurdî em agahdar 
kirin ku naxwazin niha şûnde 
Mehnama Sirwe biweşînin: "Lo- 
ma me weşana Sirwe rawestand." 

Herçiqas pir car Sirwe ji aliyê 
partiyên Rojhilatê Kurdistanê 
dihat rexnekirin ku ne kovareke 
rexnegir e, lê gelek çalakvanên 


çandî û wêjeyê yên rojhilat îtirafê 
bi wêna dikin ku wê kovarê karî 
roleke berçav di xurtkirin û xiz- 
metkirina bi zimanê Kurdî di Roj- 
hilatê Kurdistanê de bilîze. Sedan 
ciwanên Kurd li rojhilat ji ber qe- 
dexebûna zimanê Kurdî, karîn bi 
riya wê kovarê hînî zimanê Kurdî 
bin. 

Naveroka Sirwe, çandî, wêjeyî 
û civakî bû, lê piraniya mijarên 
wê edebî bûn û nivîsarên wê bi 
du zaravên Soranî û Kurmancî di- 
hatin belavkirin. 

Perwîz Cîhanî, ku ligel Ma- 
moste Hêmin yek ji damezrêne- 
rên Kovarê ye, dema 10 sal têde 
xebitî. Cîhanî derbarê rawestan- 
dina weşana Sirwe wiha axivî: 
"Sirwe bû goriyê destwerdanên 
rayedarên Komara Îsalmî ya 
îranê." Navbirî diyar kir, di dema 
xwe de, hebûna Sirwe pêwîstiyek 
mezin bû û wiha dirêjî bi axavtina 
xwe da: "Vê dawiyê rolê Sirwe 
mîna berê nemabû, ji ber niha 
dehan rojname, kovar û malpe- 
rên înternetî hene ku bi Kurdî 
weşanê dikin." 


Herçiqas hikûmet sponserê Ko- 
vara Sirwe bû, lê Perwîz Cîhanî 
dibêje: "Min 10 sal di Sirwe de 
kar kir, berdewam guşar ji me re 
dianîn û daxwaza hinek tiştên ne 
rewa û ne durist ji me dikirin, 
dixwestin em wêjevan, rewşenbîr 
û xebatkarên ziman û wêjeya 
Kurdî bikin Sîxor." Navbirî amaje 
da wêna jî ku beşek ji helbest û 
berhemên wî dihat kontrolkirin û 
got: "Pir car nivîsar û berhemên 
min ku di Sirwe de dihatin we- 
şandin, werdigerandin Farisî ji bo 
wêna bizanin em çi dinivîsin." Cî- 
hanî eşkere kir, ji ber wê rewşê ez 
neçar mam Rojhilatê Kurdistanê 
cîh bihêle. 

Kafî Elewî, ku zêdeyî 8 sal di 
Kovara Sirwe de kar kiriye, bal ki- 
şand ser sansora dewletê li ser 
wê Kovarê û got: "Ligel wêna 
Sirwe kovareke edebî û çandî bû, 
lê sansoreke gelek mezin li ser ni- 
vîskaranê wê hebû, bikaranîna 
peyvên wek gel, nîştiman, kesk, 
sor û zer û sedan peyên din ku 
hêma û sembolên netewî bûn, qe- 
dexe bûn." 

Tundûtûjî dijî jinan li Parêzgeha Duhokê bêtir li qeza û nahiyan heye. 


Ji sedî 36'ê jinên Parêzgeha Duhokê 

A 1 ■ /V A ■ 1 A , A ■ ■ /\ 1 " 1 " 

rubiruye tundutujiye dibin 


Ji tirsa xwenîşandanê, 
keç berê xwe didin radyo 


Ebdulla Nihêlî 
Necmedîn Nêrweyî Duhok 

A 

I statîstîka herî nû dide zanîn ku 
ji sedî 36.2'ê jinên Parêzgeha 
Duhokê ji aliyê kesûkarên xwe ve 
rûbirûyê tundûtûjiyê tên. Ev ser- 
jimêrî ji aliyê Şaxê Duhokê yê Ci- 
vata îraqê ji bo Aştî û Alîkariyê bi 
hevkariya navenda agahiyan, sen- 
tera nexweşiyên pisîkologîk û 
herdu saxên Duhokê yên Yekîtiya 
Afiretên Kurdistanê û Yekîtiya 
Xwendekarên Kurdistanê, hatiye 
encamdayîn û heşt mehan do- 
mand, encama wê roja 03 Hezî- 
ran a 2010'an hat eşkere kirin û 
bi giştî 690 jinan tê de beşdarî 
kirin ku temenê wan di navbera 
15-40 salî de bûn. 

Serokê Şaxê Duhokê yê Civata 
îraqê bo Aştî û Alîkariyê, Fehmî 
Selman, behsa armanca vê rapir- 
siyê kir û got: "Heta niha hejma- 
reke zêde ya komele û rêxistinan 
behsa tundûtûjiya dijî jinan ki- 


rine, lê bêyî ku agahî û belgeyên 
zanistî pêşkêş bikin. Loma me 
xwest bi hevkariya çend saziyên 
civaka svîl li parêzgeha Duhokê 
vê rapirsiyê bicih bînin/' 

Di encama vê rapirsiyê de hat 
zanîn ku rêjeya tundûtûjiya fîzîkî 
ji sedî 53.8 û herwiha tundûtûjiya 
pisîkolojîk bi rêjeya ji sedî 43.7, 
piştre tundûtûjiya seksî bi rêya ji 
sedî 2.5. Tundûtûjiya pisîkologîk 
û fîzîkî bi hev re ji sedî 8.22 û tun- 
dûtûjiya seksî û fîzîkî bi hev re ji 
sedî 2.4 e. Fehmî Selman got wan 
sedemên tundûtûjiyê bi awayekî 
nivîskî bo aliyên peywendîdar 
wek dezgehên hikûmetê, parla- 
men û NGO'S şandine. Serjimêrî 
dide zanîn ku rêjeya tundûtûjiyê 
ya herî bilind dijî jinan li devera 
Şêxan e bi rêjeya ji sedî 62.3, rê- 
jeya herî nizim a tundûtûjiyê jî li 
devera Amêdî ye ku rêje ji sedî 
22.4 e. Herwiha derket ku pira- 
niya jinên ku rûbirûyê tundûtû- 
jiyê bûne, temenê wan di navbera 


16-25 salan de bûye. 

Civaknas, Aştî Salim, behsa rola 
saziyên peywendîdar dike wek 
dezgehên ragihandinê, perwerde, 
dadgeh, polîs, mizgeft û zanînge- 
han ku: "Divê ev dezgeh rola jinan 
bilind binirxînin û tekez bikin ku 
di hemû warên jiyanê de mafên 
jinan jî hene.” 

Tundûtûjî dijî jinan li Parêz- 
geha Duhokê bêtir li qeza û nahi- 
yane. Berpirsa Liqa Akrê ya 
Yekîtiya Afiretên Kurdistanê, 
Leyla Akreyî, bo Rûdawê sede- 
mên tundûtûjiyê bi nizimiya astê 
rewşenbîrî û xerabiya rewşa 
aborî ya xelkê qeza û nahiyan ve 
girêdan. Berpirsê nexweşiyên pi- 
sîkologîk li Duhokê, Dr. Nizar 
îsmet, amaje da ku rêjeyeke zêde 
ya jinan rûbirûyê tundûtûjiya pi- 
sîkologîk dibin, bi rêya bikara- 
nîna axaftinên nexweş "Pir caran 
jî tundûtûjiya seskî û pisîkologîk, 
dibin sedemê nexweşiyên pisîko- 
logîk.” 


Sinor Mecîd Silêmanî 


H êviya mezin a Benaz ew bû 
wek bêjerekê li ekrana tel- 
evizyonê derkeve, lê tirsa wê 
mezintir bû: "Hê civaka me ne- 
gihiştiye wê astê ku derketina 
jinan li ser ekranan wek tiştekî 
asayî qebûl bike.” Loma Benaz ji 
neçarî radyo hilbijart û niha li 
radyoyeke Silêmaniyê kar dike. 

Keç dixwazin li ser ekranên 
televizyonan derkevin, lê girtî- 
bûna civakê rê li ber wan digre 
loma neçar dibin li radyoyan kar 
bikin, ji ber ku dev û rûyê wan 
veşartî ye. Benaz Xazî dibêje: 
"Ger derfeta jinan hebe wê ser- 
keftîtir bin jiber jin di kar de cid- 
dîtir in, lê mixabin jinên 
medyakar rojane rûbirûyê pirs- 
girêkan dibin.” 

Hefteyê çend caran Zeyneb, si- 
lava destpêkirina bernama xwe 
pêşkêşî guhdarên xwe dike. Tevî 
ku bextê wê ji yê keçên din baş- 
tir e û di ragihandinê de kar 
dike, lê dibêje: "Ditirsim dev û 
rûyê xwe derxim, loma min 
radyo hilbijart.” Zeyneb Dildar 
di radyoyeke Silêmaniyê de 
bêjer e û li gor wê radyo qona- 
xeke baş e bo jinan da ji wir ve 
kesayetî û hebûna xwe dirust 
bikin û di heman demê de jî di- 
bêje: "Keç dikare wiha meaşekî 
jî bidest bixe û rewşa xwe ya 
aborî baştir bike.” 

Di hevpeyvînên xwe yên li gel 
rojname û televizyonan, huner- 
mendên şanokar û muzîk û fîl- 
man pêdagiriyê li ser wêya dikin 
ku rewşa niha ya civaka Kurd li 
gor berî deh salan di warê beş- 
dariya jinê de nayê berhevkirin 
û jinan gavên berçav avêtine 
pêş, lê hê hinek keç derketina 
ser ekranan, tiştekî awarte dibî- 
nin. 

Sozan Xerîb dide zanîn ku 
malbata wê dixwaze ew kar bike 
lê nahêlin li televizyonê be: "Bi- 
rayê min got 'em nikarin bibin 
cihê gotin û axaftinên xelkê.” 


Loma niha Sozan a 25 salî li ka- 
rekî din digere. 

Berpirsa Beşa Nûçeyan a Rad- 
yoya Goran dibêje nabe jin ew- 
qasî bi çavekî teng hizir bikin: "Ji 
keçan dixwazim hezên xwe bo 
xatirê nerînên xelkê nekujin.” 
Nivîn Cemal Mistefa dide zanîn 
wê bi kêfa xwe berê xwe daye 
karê radyo: "Kêfa min ji karê nû- 
çesaziyê re tê. Hinek kes hene bi 
awayekî xerab berê xwe didin 
keç û jinên ku li ser ekranan der- 
dikevin, loma beşeke keç û jinan 
radyo hildibjêrin bo karkirinê. 
Nabe mirov jiber axaftinên der- 
dorê ji armancên xwe dûr bi- 
keve.” 

Alîkarê Rêvebirê Radyoya 
Melbenda Silêmaniyê, Ebdul Şêx 
Necmedîn, ragihand ku daxwaza 
keçan ji ya mêran zêdetir e ji bo 
karkirinê: "Keç bi meaşê rad- 
yoyê razî dibin. Herwiha dev û 
rûyê wan dernakeve. Kar li 
radyo asan e û mirov dernakeve 
derve û nayê naskirin û di 
heman demê de jî gelek malbat 
razî nabin keçên wan li ser ekra- 
nan derkevin.” 

Medya Mecîd rexne li saziyên 
ragihandinê digre û wiha axaf- 
tina xwe bidawî tîne: "Hinek 
kesên baş hene, jiber ku nasya- 
rên wan nînin di saziyên ragi- 
handinê de nayên pejirandin. Ji 
bo keçan radyo baştir e û pirsgi- 
rêkên wê kêmtir in.” 



Karmendeke radyoyeke Kurdî 


Kîsê reş û kondom 



TamanŞakir 


I i mêj ve tê gotin ku 'pêwîstî 
dayika afirandinê' ye. Ku pêdi- 
viya mirov bi tiştekî bû, dikare 
dahênanê jê re bike. Berê dema 
amûrên elektrîkê kêm bûn, 
xelkê vê Kurdistanê sedan hîter 
û tiştên din dirust kirin û tiştek 
nemabû ku em bigihin Çînê di 


dahênanên xwe de. 

Di salên 1990'î de, kîsê reş li 
Kurdistanê hatibû qedexekirin ji 
ber tirsa TNT û tiştên din. Ji sala 
2000'an û vir ve careke din 
hatin bikaranîn. Tevî ku kîsê reş 
di warê tendirustî de xerab e, ji 
ber ku madeya risasê lixwe 
digre, û zererê digihîne tendi- 
rustiya mirovan, lê ger pêwîst 
be dikare ji dêlva kondom de jî 
bê bikaranîn. îro li seranserê cî- 
hanê zêdeyî 25 milyon kes hilgi- 
rên virûsa AIDS in. Li welatên 
Erebî jî, ku piraniya wan Musil- 
man in û zina heram e, 412 
hezar kesên ku bi virûsa AIDS'ê 


hildigrin hene. Çiqas kes neha- 
tine tomarkirin jî, ew tiştekî 
dine. Bê guman li Kurdistanê jî 
hinek kes hene ku bi AIDS'ê ke- 
tine, hinekên din jî hilgirên vi- 
rûsê ne lê bi xwe nizanin. Xelk jî 
êdî ditirsin û dixwazin xwe bi- 
parêzin. Ji ber kesê ku li vir bi 
virûs bikeve û pê bimre, ne tenê 
mirineke û xwendina fatîheyekê 
li ser ruhê wî ye, lê ava rûyê xwe 
û malbata xwe jî têk dide. 

Rêjeya firotina kondoman li 
Kurdistanê pir sînordar e. Tenê 
li dermanxaneyan de tê firotin, 
loma hinek kes neçar dibin di vî 
warî de afirêneriyên nû bikin, ji 


bo ku xwe ji nexweşiyê biparê- 
zin. Herçiqasî wek ku tê xwestin 
şîret û reklam ji bo vê belayê ji 
aliyê Wezareta Tendirustî û dok- 
toran bi xwe jî nayên kirin, li 
nexweşxaneyan tenê guh didin 
wergirtina pereyan, lê guh 
nadin şîretên giştî ji bo hevwe- 
latiyan. Ew bextreşiya ku min li 
vir babeta xwe li ser hûnandiye, 
bextreşiya mirovekî ye ku belkî 
ji piraniya me re weke pêkeno- 
kekê bixuyê. 

Şehwetên vî mirovî ew neçar 
kirine dahênanên nû di warê 
tendirustî de bike ku li cîhanê bê 
mînak be. Ew bi devbikenî ser- 


pêhatiya xwe vedibêje ku çawa 
baweriya wî bi jinekê nedihat, lê 
pêwîstiya wî ew mecbûr kiriye 
karê seksî li gel bike. Kondom 
bidest nexistiye, loma ji neçarî 
kîsê reş di dewsa kondom de 
bikar aniye. 

Divê Hikûmeta Herêma Kur- 
distanê stratejiya xwe biguhere. 
Li piraniya cihan wek xwaringeh 
û çayxaneyan, cihên ku xelk di- 
kare bi azadî kondom bikre, ma- 
kînên taybet bo firotina kondo- 
man deyne, da bazara kîsên reş 
sar bike û xelkê welatê me ji 
afata AIDS’ê biparêze. 










13 Tîrmeh 2010 | Sêşem Rûdaw 


Jin û Civak 


11 


Di konferansa jinên Kurd li Mûnchen 

Li ser alaya Kurdistanê pirsgirêk derket 


Tendirustî 


Felca Zarokan 





Zarokên kêmendam tenê dikarin bi alîkariya darşaqê bimeşin 

Germbûna canê wan pir dibe, qirika wan diêşe, divereşin, êşa 
piştê dest pê dike û hinavên wan diçin. Di navbera 7-14 rojan 
de vîrûs xwe li bedena wan bi cîh dike, ji piştê dest pê dike û 
demarê wan idab digrin. Herwiha xwe berdide roviya û masûl- 
keya dihelîne. 

Rêbaza parastinê ji vê nexweşiyê çi ye? 

Du awayên parastinê hene: yek derziya polio ye û ya din jî dam- 
leya oral, ev di dev de tê dayîn. Taybetiya ku nexweşiyê çê bike 
tune û bandorên xirab jî kêm in. Dema ku derziyên din li zaro- 
kan tên xistin, di wê demê de dikarin vê jî lêbixin, yanî di heyva 
2,4, 6,18 û di navbera 4-6 salî de dibe ku ev derzî li zarokan bê 
xistin. 

Li Bakurê Kurdistanê hîn jî gelek zarok felc dibin ev ji çi tê? 

Bi taybetî li cihê ku rewşa paqijiyê xirab e, ji zaroka derbasî hev 
dibe û bi rêya destava mezin. Di sala 1989'an de rêxistina ten- 
dirustiyê ya cîhanê kampayayek li himber Polio Eradikasyon li 
Tirkiyê û Bakurê Kurdistanê dest pê kirin û bi vê hewildanê li 
Tirkiyê ev nexweşî êdî ne hat dîtin, lê mixabin li Bakurê kurdis- 
tanê felca zarokan jiyana gelek zarokan tarî kir û hîn jî tarî dike. 

Amadekirin: Zelal Çelîk 


*Dr. Xoşnav Seyid Mihemed ji Rojavayê Kurdistanê ye. Niha li 
Almayayê dijî û pizîşkê zarokan e. 


Munchen (Rûdaw) - Di konfe- 
ransa jinên Kurd ya li bajarê 
Munchen de, hildana alaya Kur- 
distanê nakokî çêkir û bû sedema 
ku konferans du dejminêran de- 
rengtir dest bi karên xwe bike. 

Li bajarê Almanya Munchenê li 
ser rewşa jinên Kurd yên her çar 
perçeyên Kurdistanê û diyaspo- 
rayê, di rojên 9,10 û ll'î Tîrmeha 
2010'an de, bi dirûşma “Bese 
kuştina xaniman ya bi hênceta 
şûştina namûsê" konferanseke 
taybetî hat sazkirin. Ji Başûrê 
Kurdistanê û Ewrûpa jin beşdar 
bûbûn, lê di roja yekemîn de hin 
xanimên Kurd ji wê yekê nerazî- 
bûn ku tenê alaya Kurdistan û ya 
Almanya hatiye hildan, wan 
xwestin qumaşekî rengê kesk, 
sor û zer jî ku li gor wan sembola 
tevgera Bakûrê Kurdistanê ye, bê 
danîn. Serperişta Grûpa Xanimên 
Nêrgiz, Niyaz Caf, ku organîzera 
vê konferansê bû ew tişt piştrast 
kir û ji Rûdawê re got ''Dema min 
ev axaftin bihîst ez rastî şokeke 
mezin hatim.'' 

Xanim Niyaz Caf ji gelek kesatî 
û komeleyên jinan yên Kurdî û 
Ewrûpayî re dawetname şandin, 
lê ji bilî Komeleya Jinên Mezopo- 
tamiya, kesî din li pey dawetna- 


Bi xatirê te tenêtî, bi xêr hatî 


Robert û hevalên wî rojek beriya zewacê li bazarê ne 


Robîn Botî 


H efteya dahatû wê Robert 
Walter bi şahiyeke mezin bi 
hezkiriya xwe re bizewice. Li ser 
haziriyên dawî yên daweta xwe 
ew kûr difikire û dixwaze daweta 
wî gelekxweş derbas bibe. Heva- 
lên wî jê re surprîzek xweş 
amade kirine, lê haya wî jê tune. 

Şeveqekê hevalekî wî ew vex- 
wend ser taştê, Robert mêze kir 
ku hemû hevalên wî yên nêzîk li 
wir in, wan ji wî re şampanyakê 
teqandine, êdî fêm dike ku heva- 
lên wî berî zewacê dixwazin ro- 
jeke xweş pê re derbas bikin. 

Xatirxwestina ji tenêtî û 
ciwaniyê 

Hevalên Robert dixwazin “aza- 
diya" dawî ya berî zewacê bi hev 
re heta dawiya şevê û derketina 
zeraqa rojê, pîroz bikin. Li Ewrû- 
payê ji vê kêf û şahiyê re dibêjin 
“Xatirxwestina ji tenêtî û ciwa- 
niyê'' Bûk û zavayên ku di zewi- 
cin, berî zewacê her yek bi 
hevalên xwe yên nêzîk re şahî çê- 
dikin û xatirê ji jiyana tenêtî û ci- 
waniyê dixwazin. 

Robert ji şeveqê li kolanên 
Dresdenê bi hevalên xwe ve bi şê- 
weyekî dînîtî dicoşin, direqisin û 
kêf dikin. Em wî ji bo Rûdawê li 
kolanekî zeft dikin û dixwazin 
çend xewn û xeyalên wî ji bo 
zewac û berî zewacê fêr bibin. Em 
xwe weke rojnamevanekî Kurd lê 


didin nasandin, lê ew dibêje berî 
her tiştî divê em prezervatîvekî 
bikirin, da ku pîçekî perê wan 
çêbin. Em jî wiha dikin; çend euro 
em dixin kaseya wan. 

Dû re behs dike ku zêde xewn 
û xeyalên wî tune ne, em jî guhê 
xwe didinê, lê dû re bi henekî 
wisa berdewam dike, “Tenê gira- 
vek hebûya ji bo min û yara min, 
têra temenekî jî xwarin û vexwa- 
rin hebûya ji bo me û bi milyonan 
pirtûk û mûzîk hebûya.'' 

Hevalekî wî gotinên wî dibire, 
“Bes e heyran te ti tişt ji me re ne- 
hişt!'' Em hemû bi hev re dikenin, 
tîqetîq bi ser me dikeve. Hevalekî 
wî dibêje, “Tu wê çend rojên din 
bizewicî, tu dikarî ji niha ve xewn 
û xeyalên xwe kêmtir bikî, nexwe 
tu yê negihîjî tu xweziyên xwe." 


Kiraseke jinan li xwe kiriye 

Zavayê hefteya bê, Robert kêfx- 
weş e û ev tişt di rûyê wî de di- 
yare. Ji bo xatirxwestina ji 
tenêtiyê kiraseke jinan li xwe ki- 
riye, ber sîngên xwe tije tiştên 
hûr û mûr kirine. Dixwaze hem 
bifroşe, bi vî awayî bi mirovan re 
henekan bike, bi wan re wêneyan 
bikşîne (Lê tenê wêneyan bi keçi- 
kan re dikişîne!) 

Bi dengedeng û qerebalixê berê 
xwe didin kolaneke din. Hêj gelek 
ji wan re maye heta ku ew serx- 
weş bibin (Tevî ku niha jî nîvserx- 
weş in), ew wê bi hev re vexwin, 
bixwin û dans bikin. Sûprîzeke 
mezin jî heye, lê em dikin û nakin 
ji me re nabêjin. Helbet me jî ve- 
dixwîne daweta xwe. 


L i cîhanê bi hezaran mirov ji ber felcê jiyana wan bi kursiya 
ve hatiye girêdan. Li 
welatên hejar gelek zarok 
nikarin bibine xwediyê 
kursiyekî jî û neçarin ku bi 
kopalê bin mil de xwe 
îdare bikin. înfeksyona 
poliovîren vîrûseke ku 
xwe li bedena mirova û 
masûlkeyê movika piştê 
belav dike û kontrola da- 
marê hucreyê xirab dike, 
ev jî dibe sedema felcê. Di 
sala 1840'î de Jakob Heine 
yê Alman ku ordopêd bû li Dr. Xoşnav Seyid Mihemed* 
ser vê vîrusê pirtûkek ni- 
vîsand. Di sala 1847- 

1927'an de pizîşk û lêkolînvanê Swêdî Karl Oskar Medin ev 
vîrûsa ku jiyana gelek mirovan dixe xeterê tesbît kir. 


Felca Zarokan çi ye? 

Dr. Xoşnav Seyid Mihemed: Ev vîrûseke ku ji hev tê girtin, di 
roviya de xwe zêde dike û belavî beşên din ê laş dike. Dema ku 
xwe li mêjûyê movika piştê bi cih dike tevgera masûlkeya texrîb 
dike û dibe sedema ku heta dawiya jiyanê ew kes felc bimînin. 
Vîrûs carna digihe hucreyê mêjû û rê li ber mirinê vedike. 


Di kijan temenî de zarok bi vê nexweşiyê dikevin? 

Ev nexweşî heri pir bi zarokên di bin 5 salî de çêdibe, vîrûs bi 
taybetî li hereme ku rewşa tendirustiyê pir ne başe derdikeve. 
Bandora xizanî û paqiyê jî heye, bi rêya xwarin û vexwarinê ev 
vîrûs derbasî mirovan dibe. Vîrûsa felca zaroka di cokê de hate 
3 hevya dikare zindî bimînin. 

Nîşanê yekemîn yê vê nexweşiyê çi ne? 


Ji bo konferansê gelek jin hatin vexwendin, lê kêm ji wan amadebûn 


meya wê nehat. Serperişta Grûpa 
Xanimên Nêrgiz diyar kir ku 
Grûpa Mezopotamiya dawetna- 
meya wan pejirand û amadeyiya 
xwe ji bo pêşkêşkirina alîkariyê 
nîşan da: ''Beriya konferansê wan 
behsa alayê nekirin, lê piştî ku 
hatin konferansê aciz bûn û gotin 
me gotiye nabe ti alayek bê hil- 
dan.'' Ji ber wê yekê jî konferans 
hinekî dereng ket. Niyaz Caf di- 
bêje ''Wan alayek anîn û gotin 
divê ev jî bê hildan. Me gelek 
hewldan kir ku wisa nebe, lê ji 
ber me nexwest konferans têk- 


biçe me li dawiyê xwesteka wan 
pejirand.'' 

Seroka Grûpa Jinên Mezopota- 
niya li Munchen, Songul Akpinar, 
pêdagirî li ser wê yekê kir ku “en- 
dameke'' grûpa wan bi “nezanîn'' 
ew kar kiriye. Li gor Akpînar "Wê 
endamê wisa fêm kiribû ku da- 
nîna alaya kesk, sor û zer qedexe 
ye, loma wê wisa kir." Navborî da- 
kokî li ser wê yekê kir ku ew ne- 
razîbûn ne li ser alaya Kurdistanê 
bû û got "Alaya Kurdistanê ya 
hemû Kurdan e. Ev li ber çavê me 
û hemû dinyayê rastiyek e." 

Kargeha alkoholê di navbera ol û aborî de ma 


Elî Heme Salih Silêmanî 


K argeha Berhemanîna Vexwa- 
rinên Alkoholîk biryar da ku 
li Herêma Kurdistanê dest bi kar 
bike. Lê serokê Lîjneya Ewqaf û 
Karûbarên Olî li parlamenê Kur- 
distanê dibêje ewê rê nadin dest- 
pêkirina vê kargehê û hewl bidin 
tevahiya madeyên alkhololîk wek 
madeyên hoşber qedexe bikin. 

Di Adara 2006'an de, li bajarê 
Silêmaniyê dezgeha hilberînê bo 
çêkirina av, şerbet, Pepsi û vex- 
warinên alkoholîk molet da şîr- 
keta Oscar. Çavkaniyeke agahdar 
ragihand ku kargeh amade ye ku 
dest bi kar bike û niha dikare av, 
şerbet, Pepsi û vexwarinên alko- 
holîk çê bike. Lê heta niha vexwa- 
rinên alkoholîk nexistiye bazarê. 

Çavkaniyê herwiha dazanîn ku 
bo berhemanîna vexwarinên al- 
koholîk şîrketa Oscar pişta xwe bi 
berhemên navxwe û nemaze nav- 
çeya Bazyan û Şarbajêr girê dide; 
ev jî ji bo cotkar û baxdarên nav- 
çeyê wê bibe alîkariyeke baş. 

Serokê Sempozyuma Aborî ya 
Kurdistanê Mihemed Kerîm, ku 
berê li Silêmaniyê serokê dez- 
geha hilberînê bû, bo Rûdawê 



Ji bo kirîna alkoholê ji derveyî welat bi milyonan Dolar pere tê xerckirin 


piştrast kir ku ev ev projeyeke se- 
ranserî ye û wiha dom kir. "Kar- 
geheke ava vexwarinê û şerbet û 
vexwarinên alkoholîk e. Piştî çê- 
kirina av û şerbetê, ger rewşa ci- 
vakî û olî rê bide wê kargeh 
vexwarinên alkoholîk bo sûka 
Kurdistanê berhem bîne.” 

Serokê Lîjneya Ewqaf û Karû- 
barên Olî li Parlamenê Herêma 
Kurdistanê Beşîr Xelîl pêdagirî 
liser wêya kir û got ewê bi hemû 
awayekî rê li ber vê projê bigrin: 


“Em razî nabin bi vekirina kar- 
geha avcehê û em li dijî wê ne. 
Emê herwiha serdana desteya 
hilberînê bikin û daxwaz bikin 
molet ji wê kargehê bê standin.” 

Herçiqasî ti bend û madeyeke 
yasayî nîne ku rê liber vekirina 
kargeheke berhemanîna vexwa- 
rinên alkoholîk bigre jî, lê Beşîr 
dibêje: "Emê rêyên yasayî bigrin 
ber xwe. Niha li parlamen bo ne- 
hiştina madeyên hoşber proje ya- 
sayek tê gengeşekirin, emê hewl 


bidin madeyên alkoholîk jî wek 
madeyên hoşber bên qedexeki- 
rin.” 

Ji berhemên biyanî re erê, 
navxweyî re na! 

Serokê niha yê sempozyuma 
aborî ya Kurdistanê rexne li 
kesên ku bi navê olê dijayetiya 
projeyên bi vî rengî dikin digre û 
dibêje: "Şaş dimînim ku bi eşkere 
rojane dehan tonên vexwarinên 


alkoholîk tên Kurdistanê û clubên 
vexwarinê û dikanên firotina al- 
koholîkan hene û kes dengê xwe 
nake, lê dema behsa berhemên 
navxweyî tê kirin, dibêjin bila ev 
berhemê navxwe nebe.” 

Mihemed Kerîm amaje dide ku 
ev kargeh di warê aborî de sû- 
deke zêde bide Kurdistanê û as- 
tengkirina wê jî zererê digihîne 
aboriya Kurdistanê: "Ger di warê 
olî de lê binêrî baş e bila li ti de- 
verên Kurdistanê neyê firotin. 
Ger di warê aborî de analîz bikî 
divê tu reftarê ligel rewşa niha 
bikî, ji dêlva wan pereyên zêde ku 
bi milyonên dolaran ji bo van vex- 
warinan li Kurdistanê tên xercki- 
rin û diçin derve, bila pere li 
hundirê Kurdistanê bimînin.” 

Kerîm ku di wextê xwe de 
molet da vê kargehê, bal dikişîne 
ser xaleke din ku bo tendirustiya 
xelkê Kurdistanê girîng e: "Ger ev 
vexwarinên alkoholîk di bin kont- 
rola Hikûmeta Kurdistanê de bên 
çêkirin û çavdêriya tendirustî li 
ser wan hebe baştir dibe. Em ni- 
zanin vexwarinên alkoholîk ên ku 
tên Kurdistanê di warê tendirustî 
de hêja ne yan ew jî dihêlin nex- 
weşiya penceşêrê zêde bibe.” 


"Fîrma hat, gundê 
me herimî" 

Farqîn (ANF) - Li gundê Qewşan a bi Farqîna 
Amedê ve girêdayî, fîrmeya ku di çarcova "Pro- 
jeya Reforma Çandinêlz] hat, jiyana vî gundî se- 
robin kir. Li gor nûçeya ku ANF'ê weşand, rêyên 
ku bên nûkirin hatin xirakirin, şebekeyakana- 
lizasyonê hat teqandin û li gund nexwesiyên 
zêde peydabûn. Gundî li benda çareseriyê man 
lê fîrme bê agahî ji gund çû û winda bû. 

Gundiyê bi navê Namik Eken rêyên ku ji aliyê 
fîrmayê ve hatine xirakirin û kanalizasyonên 
ku hatine teqandin nîsan dide û wiha dibêje: 
"Sê meh berê fîrmayek hat gundême û jiyana 
me herimand.” 

Fîrmaya ku ji aliyê Wezareta Çandinê bo gun- 
dan bike herêmên bi xebat, bi kar û bi berhem, 
hat şandin li gundê Qewşan bu sedemê gelek 
nexwesiyan û mirina gelek sewalan. 

Eken bibîrtîne ku bi hatina vê fîrmeyê re 
jiyaa wan hatiye guhertin û wiha didome: "Sê 
meh berê di çarçova Projeya Çandinê de ev 
fîrma hat, gotin ku wê şebekeya kanalîzasyonê 
nû bikin, rêya di nav gund de bi çakilan çêbikin. 
Ji bo depoya kanalîzasyonê 5 km dûrê gund 
dest bi kolanê kirin. Kanalîzasyona ku me bi 
destê xwe çêkiribû xirab kirin; ev bû sê meh 
kanalîzasyon vekiriye û ji bêhna wê em nikarin 
li derve bigerin. Nexweşî derketin, ji malbata 
min du kes nexweş ketin, 50 mirîşkên min 
mirin. Em nikarin ji bêhn û çepeliyê fîkiyên 
darên xwe jî bixwin.l?] 

Eken di berdewamiya axaftina xwe de dibêje 
rêveberên fîrmayê soz dane û gotine ku piştê 
em qûtê xwe ji erdê rakin ewê werin kanalîzas- 
yonê dîsa çêkin. "Lê ev bû mehekî ku em li 
benda wan in, nehatin. Em nikarin bi telefonê 
jî xwe bigihînin wan. Beriya ku ev fîrma bihata 
me taştêya xwe li ber derî dikir û bişev em li 
ser banî radizan, niha ji bêhnê em newêrin ji 
mal derkevin. 


Xwarina dewlemend û xizanan cîger! 



Dundar Karabulut li ser agir cîgerê amade dike 


Bawer Çem Amed 

X warina herî navdar a Amedê cîger 
e ku ji xizanan heta navdaran 
tama devê her kesî ye, di demên dawî 
de kêm tê firotin. Cîgerfiroşan diyar 
kir ku heta salek berê li Amedê rojê 
kêmî 2 ton cîger nedihate firotin lê ji 
ber qeyrana aborî niha rojê tenê 
tonek tê firotin. 

Li serê her kuçe û kolanan, li her 
kargehan, li nêzî her rawestgehên 
Amedê muheqeq cîgerfiroşek heye. 
Cîger kebaba herî navdar a vî bajarê 
qedîm e. Hin kesên ku hînê tama cî- 
gerê bûne, serê sibehê taştêya xwe bi 
kezebê dikin. Li Amedê dema mirov 
serê sibehê saet di 06.00'an de berê 
xwe bide ber Postaxaneya Mezin a li 
Deriyê Çiyê, mirov dikare bibîne ku bi 
dehan kes ji bo taştê bikin, li ber dez- 
gehên cîgerfiroşan ketine rêzê. Hin cî- 
gerfiroş saet di 05.00'ê sibehê de dest 
bi kar dikin û dezgehê xwe saet di 
09.30'an de digrin. Di nava 4 saet û 
nîv de 30 kîlo cîger difiroşin. 

Yek ji van cîgerfiroşan jî Dundar Ka- 
rabulut e. Bi gotina Karabulut tekane 
jiyana hevpar a dewlemend û xizanan 
"xwarina cîgerê” ye. Ne xizan û ne jî 
dewlemend naxwazin ji vê tamê 
bêpar bimînin. Li Amedê biçûk, mezin 
bi giştî nêzî 250 cîgerfiroş hene. Li 
gorî gotina Karabulut, wan heta salek 
berê jî rojê 200 kîlo cîger difirot. Lê ji 
ber qeyrana aborî niha tenê rojê 60 
kîlo dikarin bifiroşin. 

'Kezeba berxan xweştir e' 

Dundar Karabulut dide zanîn ku cî- 
gera herî baş û ya herî nazik cîgera 
berxan e. Ew pêşniyar dike ku kez cî- 


gera golik û dewaran nexwe. Cîgerfi- 
roşê navdar sedema vê yekê jî wiha 
rêz dike: "Cîgera berxan nerm e, nazik 
e. Dema datînî ser agir, dest bi 'kiza- 
kizê' dike, bêhna wê li derdorê belav 
dibe. Tama cîgera berxan, tameke bê- 
hempa ye. Mirov carek bixwe êdî ni- 
kare dev jê berde. Lê cîgera dewaran 
ne wisa ye. Ew hişk e, 'kirtakirt' jê tê. 
Tama wê û ya fetareşkê yek e.” Heta 
niha ji Mahsun Kirmizigul, heta Savaş 
Ay, ji hunermend Beytocan û Rojînê 
heta Ahmet Turk, gelek navdar hatine 
li ber destê Karabulut cîger xwarine. 
Li gorî Karabulut, hemû navdaran ji 
cîgera wan hez kiriye û çiqas navda- 
rek tê muheqeq li vir cîger dixwe. 


Cîgerfiroşekî din jî Mahmut Nazan e. 
Ew li ser tebleya xwe cîger difiroşe. Ev 
10 sal in ku vî karî dike û heqê nanê 
zarokên xwe ji vî karî derdixe. Ew rojê 
10 kîlo cîger difiroşe. Lê ji ber ku li 
derdora wî gelek qehwexane hene, 
ew rojên şemî û yekşeman 30 kîlo 
cîger dikare bifiroşe. Çimkî wan rojan 
gelek kes ji bo temaşekirina maçên 
futbolê tên qehwexaneyan û cîgera 
xwe jî di navbera dewreyê de jê diki- 
rin. Nazan dibêje ku gelek Amediyên 
dewlemend ên li Ewrûpayê, carna 
tenê ji bo xwarina cîgerê tên li cîger- 
firoşekî navdar ê Amedê cîgera xwe 
dixwin û careke din li balafira xwe 
siwar dibin û vedigerin Ewrûpayê. 

Unîversîteya Culemêrgî Konferans 
Edebîyatê Kurdkî Virazena 


Perwerde de domanê 
kurdan tim peynî de yê 


U nîversîteya Culemêrgî bi ser- 
nameyê "Seserra 21. de Ziwan 
û Edebîyatê Kurdkî" konferansêk 
organîze kena. Konferans rojanê 
16-18 temmuza 2010Î de salona 
konferansî ya unîversîte de vira- 
zêno. 

Na reya verên a ke Tirkîya de 
yew unîversîte edebîyatê kurdkî 
ser o bi kurdkî yew konferans vi- 
razena. Unîversîteya Artuklu ya 
Mêrdînî zî naye ra ver enstîtuyêk 
awan kerdbî û çarçeweyê na ens- 
tîtu de kursê perwerdekaranê 
kurdkî dabi dest pêkerdene. 


Çîyo balkêş no yo ke Kurdîstanê 
Bakurî de unîversîteya tewr ve- 
rêne Unîversîteya Dîcle ya Dîyar- 
bekirî ya û Dîyarbekir merkezê 
hereketê kurdayetî yo la tu veng 
na unîversîte ra nêvejêno. Kadroyê 
akademîsyenan ke Unîversîteya 
Artuklu de kursê perwerdekaranê 
kurdkî dayo dest pêkerdene, pêru 
Unîversîteya Dîcle ra şîbîy. 

Wina aseno ke dewlete bitaybetî 
wazena merkezîbîyayîşê Dîyarbe- 
kirî tesfîye bikero. 

Kesê ke seba konferansî amey 
wesênayene nê yê: Doç. Dr. Selîm 


Temo Ergul, Doç. Haşim Ehmed- 
zade, Doç. Dr. Îbrahîm Seydo Aydo- 
gan, Samî Tan, Silêman Çevîk, Prof. 
Dr. Qedrî Yildirim, Doç. Dr. Ferhad 
Shakely, Ergîn Opengin, Prof. Dr. 
Celîlê Celîl, Ehmed Huseynî, Letif 

Faydeyê Zebeşe 


36 Dewê Kurdîstanê 
Başûrî Wêran Bîyê 






Firokeyê tirkan hertim dewanê Kurdîstanê Başiîrî 
bombarduman kenê 

Silêmanî (Rûdaw) - Mîyanê di serranê peyênan de 36 dewê min- 
tiqaya Qendîlî ya Kurdîstanê Başûrî wêran bîyê. 

Goreyê îstatîstîkanê rêxistina ANH, mîyanê di serranê peyênan 
de rîyê êrîşanê Tirkîya û Îranî ra 36 dewê mintiqaya Qendîlî ya 
Kurdîstanê Başûrî veng bîyê û dewijan bar kerdo şîyê hetê qezaya 
Pîşder û Balekatîye. 

Goreyê îstatîstîkanê eynî rêxistine ra, nika zî 24 dewê bînî yê 
mintiqaya Qendîlî bîyê armancê êrîşanê frokeyanê Tirkîya û to- 
peştoxanê Îranî. Nê 24 dewan de 3 dewijî merdê 4 zî birîndar bîyê, 
1000 sereyî ra vêşêr heywanî û 140 kuwarîyê hingan zî telef bîyê. 

Êrîşan û bombardûmananê hewayî yê Tirkîya û Îranî ra pey şarê 
mintiqa de nêweşîyê sey dejê çiman û nêweşîyê zereyî bi hawa- 
yêko cidî zêde bîyê. 


KONFERANSAZJMANÛ 

WÊJEYAKURDÎ 

- - 

ZANIiNGEHA HEKKAfifYÊ 


Atleta kurde madalyaya 
zerrnêne girewte 


A tleta kurde Gulîstan Mehmûd 
Vîetnam de şampîyonaya at- 
letîzmî ya Asya de di madalyayê 
zerrnênî girewtîy. 

Şampîyonaya atletîzmî ya Asya 
ke Vîetnam de virazîya nameyê 
dewleta Îraqî ser o yewe cinî şeşê 
înan camêrd pêru hewt atletî 


beşdar bîy. 

Gulîstan Mehmûd ke Kurdîs- 
tanê Başûrî de Tîmê Pêşmergan 
yê Silêmanîye de spor kena, roja 
verêne ya şampîyonaya atletîzmî 
ya Asya de etabanê 400 û 800 
metre de bîye a yewine û di ma- 
dalyayê zerrnênî girewtîy. 


Atleta kurde Gulîstan Mehmiîd 


de serkewte nîyê 


Domanê kurdan 

Rûdaw (Dîyarbekir) - 

netîceyê îmtîhanê tesbîtkerdişê 
sewîye yê wendekaranê sinifê 
8. yê serra 2010Î Tirkîya de şa- 
ristanê kurdan tewr peynî de 
yê. 15 domanê ke Tirkîya de 10 
rêzanê tewr verênan de ca 
gênê zî heme wendegehanê 
taybetîyan ra yê. Bi no qayde 
îsbat beno ke wendegehê dew- 
lete û sîstemê perwerdeyê 
resmî îflas keno. 

Labelê sedemê apeymendişê 
domamanê kurdan sîstemê per- 
werdeyê dewlete ra vêşêr zi- 


wanî ra eleqedar o. 

Serekê şubeyê Egitm-Senî yê 
Dîyarbekirî Abdullah Karahan 
na babete de wina vano: “Pey- 
nîya her îmtîhanî de şaristanê 
kurdan apey manenê. Sedemê 
naye zî ziwanê dayîka xo de per- 
werde nêbîyayîş o. Miletêk ke 
ziwanê xo yê eslî de perwerde 
nêvîno caran nêşêno ser kewo. 
Beno ke tayê serkewtişê ferdî 
bibê la serkewtişê komelkî 
caran mumkin nîyê. Coka ma 
her tim vanê ganî kurdî ziwanê 
dayîka xo de perwerde bibê." 


Dl SEDSALA 2rÊ DE ZiMAN Û WÊJEYA KURDÎ 


V anê, rojêk Mela Menşûr vano, 
"Mi rê wina meyweyêk bîya- 
rêne ke hem ez biwerî, hem herê 
mi biwero û hem zî ez xo rê rayîr 
ra pê hewîya xo bîyarî." Kes nê- 
zano no kamcîn meywe yo. Dima 
Mela Menşûr bi xo vano, "Na 
meywe zebeş a. Ez zereyê aye 
wena, herê mi toleyê aye weno. 
Dima ez xo rê pê dendikanê aye 
çerez kena û hewîya xo ana." 

Se ra neway û pancê (% 95) ze- 
beşe aw a. Coka xasîyetê zebeşe 
yê pakkerdişî esto. Xasîyeto tewr 
muhîm yê zebeşe, velgan şuxul- 
nena, îdrarî erzena teber. Sola ure 
û uratî ke velgan de esta, pank 
kena. Qum û kerrayanê velgan 
helnena, erzena teber. 

Zebeşe neke tena velgan pak 
kena, vîtamînê B û C zî tede estê. 
Madeyê "likopen"î ke zebeşe de 
esto, vera tehlûkeyê enfarktusî de 
qelbî muhafeze keno. 

Çîyo balkêş no yo ke sey zafê 
zebze û meyweyanê bînan, xida 
qalikê zebeşe de yo. Coka hetanî 
ke mumkin o ganî qismê sipî ke 
mîyanê sûrayî û keweyîya toleyî 
de yo, o bêro werdene. Madeyê 
"citrulline" ke zebeşe de esto, se 
ra şeştîyê ey mîyanê nê qalikê spî 
de peyda beno. Eke merdim zêde 
ra zebeşe biwero, no made enzî- 


Zebeşê Dîyarbekirî di 

manê wucûdî reyde keweno 
aksîyon û dima vuryeno beno 
asîdê bi nameyê "arginine". No 
made zî enerjîya cinsî zêdneno. 
Yanî, zebeşe eynî sey Vîagra re- 
yanê wucûdî akena û virazîyayîşê 
ereksîyonî garantî kena. Abîya- 
yîşê reyayan eynî wext de seba 
qelbî û sîstemê sîrkulasyonê gonî 
û werdî zî hol o. 

Kesê qelewî ke wazenê deme- 
yêko kilm de zaf kîlo bidê, ganî 
rejîmê zebeşe bikerê. Seba ke 
awe tede zaf a, şeker tede esto û 
teberkerdişî zêdnena, coka ze- 
beşe leze kîloyanê merdimî hel- 
nena. Labelê ganî merdim nê 


r î kilm bigîro û tena zor 
nêdo werdê zebeşe, sewbîna xi- 
dayan zî bigîro. 

Labelê seba ke merdim zebeşe ra 
tam fayde bivîno, ganî merdim bi 
pîzeyo vêşan, werdî ra ver bi- 
wero. Çunkî werdî ra pey bêro 
werdene, beno ke hemêyayîş de 
problemî vejîyê. Heto bîn ra, her 
mewye wextê xo de bêro wer- 
dene, hîna hol o. Mesela, zebeşe 
yew meyweya hamnanî ya. Coka 
merdim hamnanî zebeşe biwero, 
hîna hol o. 

Divê em 
karibin baxivin 



Hincal Uluç 

C ( 

v 


■end roj berê min li 
ikarikatura Salih Me- 
mecan mêze kir. Di karî- 
katura xwe de dipirse, 
"Divê leşker çawa baxi- 
vin?” Paşî henekan dike. 
Wiha dibêje: a) Rûniştî, 
b) Li piyan” û hevoka gi- 
rîng wiha gotiye: "Ber- 
siv: Ne yek jî. Divê leşker neaxivin.” 

Li vî welatî demokrasî jiber vê yekê nayê û 
çênabe. Bingeha demokrasiyê, rihê wê, derke- 
tin û encama wê hertim wek hev e: Azadiya 
axaftinê. Wê herkes baxive. Emê bihêlin ku 
herkes karibe baxive û divê em karibin tehe- 
mulî hemû axaftinan bikin. 

Dema ku em vê nekin demokrasiya me sexte 
ye, derew e, çewt e. Welatên ku li wir mirov bê 
tirs karibin baxivin, welatên demokrat in. 
Kesên ku ji xwediyê ramanên cuda re nebêje, 
"Devê xwe bigire, neaxive!" ew kes demokrat 
e. Ji serokên welatê me heta herkesî, em çend 
kes vê yekê dizanin. 

Demokratiya me tenê ji bo kesên ku wek me 
difikir e. Ji ramanên cûda re demokratiya me 
çiqas e, ji helwesta Serokwezîr tê xuyakirin. 
Ew welatî ku mirovên wî nikaribin bi rihetî di 
telefonê de baxivin, wê çawa karibe têkeve Ye- 
kîtiya Ewrûpayê, wê çawa bibe demokrat, ka 
ji min re bêjin! Binêrin.. Wê herkes baxive.. 
Divê baxivin.. Eger çareserî hebe, ev e. 

Wê serokê Artêşê baxive. Wê bêje "Herin ser 
çiya” Wê parlamenê BDP'ê baxive. Wê bêje, 
"Em ne leşkerên te ne ku tu emir bidî me.” 
Emê herduyan jî guhdar bikin. Dibe ku em ji 
yekî re çepikan lêxin, ji yê din aciz bibin, lê 
emê rêzê ji ramanên herduyan jî nîşan bidin. 

Divê li vî welatî hemû raman bên ziman. 
Pirsgirêka herî mezin, ya Kurd e? Wê gavê kî 
çi difikire bila karibe bêje. 

Li vî welatî Kurd dijîn, ev rast e. Di nava wan 
de "Nijadperestên Ataturk” û kesên ku ji xwe 
re dibêjin "Ez Tirk im” hene. Hin kes ji wan di- 
bêjin, "Kurd im lê ji Tirkiyeyê me.” Ji wan hin 
kes dibêjin, "Kurd im lê mafên min tên bindest 
kirin. Mafên xwe dixwazim.” Kesên ku dibêjin” 
Bila Tirkiye derbasê sîstema federalî bibe û 
Eyaleta Kurdistanê ava bibe" hene. Kesên ku 
dewleteke cuda dixwazin hene. Gelo em dix- 
wazin kî kî ye? 

Dema "Kurd” tê gotin hikmekî çewt tê bîra 
me. Hin kesên ji me PKK û Kurd wek hev dibî- 
nin. Wê gavê wê çareserî çawa be? 

Eger em demokrat bin, eger çareserî di sin- 
doqan de, ne li çiyayan lê li destan be û di hil- 
bijartinan de be, wê gavê divê em lîstika 
demokratîyê nelîzin, bibin demokratên rast. 

Makezagon wê wiha bê guhertin. Emê rê 
bidin ku partiyên ji bo hemû ramanan cûda 
hebin. Wê partiyên cudaxwaz jî hebin. Kî dix- 
waze cihê bibe emê zanibin. Çend kes in emê 
zanibin. Ma emê çi winda bikin? Ma xwe biki- 
şîne bin erdê, here serê çiyayan baş e an were 
tekeve nav parlamentoyê baş e? Ev baş e an 
şerê îro yê bê çareserî? 

Em niha ji aliyekî ve rê didin avakirina par- 
tiyan û ji aliyê din li pêşiya wan bendê ava 
dikin daku nikaribin têkevin parlamentoyê. 
Wê bend rabin! Divê em di makezagonê de 
dengê gel bibihîsin. Bila wiha bê guhertin. 

Wê gavê wê herkes bê tirs karibe baxive. Ew 
gav emê karibin ji xwe re bêjin demokratên 
rast. Tiştê ku em niha dikin, lîstika demokra- 
tiyê ye. Bila kes kesê nexapîne. Li vî welatî ne 
partiyek demokrat heye û ne jî serokek demo- 
krat! 

Nivîs ji rojnameya Tirkî “Sabah” hatiye 
wergirtin. 


Xwma lirk 


D ema min leşkerî kir, min îmkan dît 
ku ez wan generalan nasbikim. Ali 
Fethi Esenerê ku bi xwe tevlî komkujiya 
Dêrsimê bûbû, komutaniya me dikir. 
Dema ku bihîst ez Dêrsimî me, silavê ku 
min dabûyê ne eciband û hew mabû ku 
çengê min bişkîne. Bi Teoman Koman re 
bi qasî salekî wek îskenceyê di bin bani- 
yekî de mam. Paşê, ji ber ku min kovara 
bi navê "Sosyal Adalet" dixwend, xwestin 
min bişînin dadgeha şer. Ez fikra we ni- 
zanim, lê ji Cemal Gursel bigrin ta Buyu- 
kanit û Başbug, dema min van generalan 
naskir, ez giham vê qanatê: Demanca 
wan ji wan bistîne, wê wisa bitirsin ku li 
ber we xwar bibin û erdê ramîsin. Gene- 
ral ji ramanê ditirsin. Li gel vê rewşa xwe 
ya derveyî mirovahiyê xwe wek nûnerê 
'Xwîna Tirk' dibînin. Wisa megaloman 
(derdê xwemezinditinê) in ku dikarin 
xwe wek pêxemberên ku 'Xwîna Tirk' pê 
re ye, nîşan bidin. 

Gelo niha Buyukanit tê bîra kesî? Bi 
otomobîla ku Serokwezîr jê re diyarî ki- 
ribû, a bi milyon Dolaran ku gule tê re 
derbas nabin, niha li lojmanên leşkeriyê 
di nava şahiyê de winda bû û çû. Niha 
dora Başbug e. Belê ew jî wê hinekî bi- 
qîre û çendîn Kurd bikuje. Dibêje ku 
xewa wî kêm bûye û westiya ye. Dibe ku 
Erdogan jê re bêje, "Paşayê min, çend ci- 
wanan jî bikuje, em ji te re jî otomobîlek 
Audi bikirin, here ji xwe re di malê leşke- 
ran de kêf bike.” Ev dewlet ne malê wan 
ê bi tapo ye. Ji kesên ku wek wî nafikirin 
re dibêje, "Bi wan re 'Xwîna Tirk' tune 
ye.” 

Ev "Xwîna Tirk” xwîneke çawa ye? 
Eger ev xwîna generalan be, ev xwîna 
yecuc û mecuc e, xwîna kujeran e. Ev 
xwîn bi deh salan e li Kurdistanê miro- 
van dikuje. Ev xwîn hemû mafan ji Kur- 
dan re qedexe kirij^ Di vê xwînê de 


Haydar Işik 



kiriye. Di 


rûmeta mirovahiyê nemaye. Ev xwîn aş- 
tiyê, demokrasiyê, mafê mirovan û bihev- 
rejiyanê nasnake. Ev xwîna ku dibêjin me 
ji Kemal Ataturk standiye, tenê xwîn ri- 
jandinê ye. Başbug dibêje, "Me di 26 
salan de 30 hezar PKK'yî kuştin, 10 
hezar birîndar kirin, wan bi îstatîstîkî 5 
caran têkbir.” 

Ev xwîn erîşkariya xwe didomîne. Di- 
bêje ku "em li wî cihî ne ku gotin xilas 
bûne. Êdî kesên berpirsiyar, sazî û dew- 
let û rêvebirên Bakurê îraqê, karê ku di- 
keve ser milên wan, divê bikin.” 

Wiha dixwaze bêje ku em ê êrîşê Başûr 
bikin. Dewleta Tirk, Artêşa Tirk e. 'Xwîna 
Tirk' xwîna ku Başbug ji Ataturk stan- 
diye ye. Ev 'Xwîna Tirk' a êrîşkar wê hîn 
gelek xwîna Kurd birijîne. Ev 'Xwîna 
Tirk' ne tenê Kurdên zindî dikuje, her- 
wiha erîşê laşên gerilayan jî dike. Di vê 
'Xwîna Tirk' de barbariyeke ku mirovan 
hûr û perçe dike, heye. 

Leşkerekî ji Başbûgê ku nûnertiya 
'Xwîna Tirk' dike wiha dibêje: "Serleşkerê 
min, Mustafa miriyan, Hakan hatin. Wê 
Hakan jî bimirin. Ji me bawer bikin." Kes 
ji wan kujeran napirse, gelo hûn çima ni- 
zanin bihev re wek mirovan bijîn lê hûn 
hertim behsa mirin û kuştinê dikin? Baş- 
bug wiha dom dikir: Li Gediktepeyê me ji 
leşkerekî re got, 4 roj leşkeriya te maye, 
em te bidine cihekî din. Got 'Na! Hevalê 
min li vir mir. Ez ê jî leşkeriya xwe li vir 


bi dawî bînim. Eger hewce bike ez ê 
bibim kevir li vir.' Li cîhanê di ti artêşekî 
de ev tişt tune ye. Ev jî hêza me ye.m 
Ka werin em bi aramî bifikirin, gelo çî 
ye ev hêz? Ji ku tê? Çi dike? Çima gelê xwe 
dike kujer? Gelo bêyî şer mirov nikare bi 
hev re bi aştî bijî? Kurd çi dixwazin? Eger 
di nava heman sînorî de bixwazin mafên 
xwe bidest bixin, azad bijîn, hûn ji bo çi 
êrîş dibin ser xwestekên wiha mirovî? 
Tiştên din berdin, tenê li ser vê yekê bifi- 
kirin: Ev leşkerên kujer û kesên ku ji di- 
bistanên Fethullah Gulen bi îdeolojiya 
Tirk-îslam perwerde dibin, bûne yek. îs- 
lamîstên Tirk û xwediyê 'Xwîna Tirk' dest 
dane hevdu. Sedem ev e! 

Mînak, AKP ya ku xwe Musilman di- 
bîne, çima ew hovîtiya ku li dijî ciwanên 
Kurd tê kirin, nabîne? Çima ji gotinên 
Başbug ên ku me hûr û perçe dikin, bê 
agahdar e? Lê dibînin û dizanin. Ew 75 
parlamenterên Erdogan ên Kurd her tiştî 
dizanin. Ji Dengir Firat bigirin heta Hu- 
seyin Çelik, hemû hertiştî dizanin. Lê ti 
gotinek wan ji van xwînrêjan re tune? 
Na! Kemal Kiliçdaroglu jî bi vê 'Xwîna 
Tirk' diçe li du sîperan de li ser lingan di- 
sekine. Dibêje 'Paşayê min em hîn bêtir 
bikujin û wan bi pereyên ku didin belen- 
gazan bixapînin.' Ev xwediyê 'Xwîna Tirk' 
Başbug û cehşên Kurd di wêneyekî de 
tên dîtin. Hev maç dikin. Gazincên me pir 
in, birîna me kûr e, pirsên me zêde ne. 
'Xwîna Tirk' her roj xwîna Kurd dirijîne. 
Dibêjin em ê îro deh, sibê bîstan bikujin. 
Lê nabînin ku Kurd ji mirinan zindî dibin. 
Ev çi mirovahî ye ku nahêlin Parlamen- 
terên BDP'ê herin ser mezelê gerilayên 
ku ji aliyê 'Xwîna Tirk' ve hatine perçeki- 
rin. Bila bê zanîn, ji 'Xwîna Tirk' leşkerên 
kujer çêdibin, lê mirov na! 

Nivîs ji Ozgur Politika hatiye wergirtin. 



Kesguh nade Oderno 


G eneralê Amerîkî Oderno pêşniyar kir 
ku dibe baştir be hêzên ser bi Nete- 
weyên Yekgirtî (UN) bikevin dewsa hêzên 
Amerîka, ji bo ku rê li ber derketina tun- 
dûtûjiyê di navbera Kurd û Ereban de big- 
rin. Ev tundûtûjî rû dide ger êdî Kurd û 
Ereb bi hevre kar nekin û bi vî awayî ji- 
mara Kurdan di nav refên Artêşa îraqê de 
kêm bibe. Bi baweriya min, wê ev yek qet 
neqewime jî. 

Li gor Oderno, ew hêzên UN dikarin li 
gor benda şeşem a peymannameya UN li 
îraqê dest bi kar bikin. Li gor vê bendê, 
hêzên ser bi UN, tenê dikarin dest deyinin 
ser aramiya navçê û bêtir bi çekên sivik 
wek hêzên polîs kar bikin. Herwiha divê 
ev hêz serbixwe bimînin û tenê dest bi kar 
bikin ger aliyên nakokiyê daxwazê ji wan 
bikin. Yanî, divê Hikûmeta Kurdistanê û 
Hikûmeta îraqê navçîtiya wan bipejirînin. 

Dibe Hikûmeta Kurdistanê vê pêşniyarê 
qebûl bike, ji ber bi vî hawî dikare hêzên 
UN wek mertalekê dijî hêzên Erebî û Ar- 
têşa îraqê bikar bîne. Li gor pêşbîniya na- 
venda lêkolînên Amerîkî ya RAND ku 
peywendiya wê ligel Artêşa Amerîka baş 
e, Artêşa îraqê roj bi roj bihêztir dibe û 
heye di navbera 5-10 salên bê de bikare 
hêzên pêşmerge têk bide. Loma baş dibe 
ger Hikûmeta Kurdistanê hêzên UN wek 
çeperekê bikar bîne. 

Lê pirs ew e, gelo hêzên navxweyî yên 
îraqê dixwazin tiştekî wiha biqewime? Ji 
ber heta ji wan tê hez dikin destêwerdana 

Rojava kêmtir bikin. Nemaze Lîsta Hedba 
bi tundî dijî nerîneke bi vî rengî derdi- 
keve, ji ber ew ditirsin bi sedemê hebûna 
hêzên Rojavayî li navçeyên cihê nakokiyê 
yên Musilê, hêzên pêşmerge yên li wir 
wek hêzên naskirî û rewa bên girtin. Bê 
guman, Lîsta Hedba vêya qebûl nake û UN 
jî divê razîbûna hêzên navçeyê wergire. 

Ew hêz ger bikaribe bê îraqê jî, tenê di- 
kare hêzên Kurdî û Erebî ji hev dûr bixe, 
lê nikare jiyana welatiyan biparêze. Her- 
wiha nikare dijî ti aliyekî derkeve ku dû- 
bendiyê dike. Lê li gor benda 7'an a 
peymannameya UN, ne pêwîst e hêzên ser 
bi UN bêalî bimînin û ji mafê wan e êrîş 
bikin ser aliyên ku yasayan binpê dikin. 
Benda 7'an dibêje, divê aştî bê sepandin. 
Lê Oderno dixwaze li gor benda 6'an be 
ku aştî bi rêya wê nayê çespandin. 

Pispor û dîrokzanekî leşkerî yê Holendî 
ji min re got, zor e welatên Rojavayî 
amade bin leşkerên xwe di çarçoveya er- 
kekî wiha yê UN de bişînin îraqê. Li Ro- 
java kêm welat hene ku amade bin 
leşkerên xwe bi çekên sivik bişînin nav 


agir. Ji ber hêzeke bi vî rengî nikare xwe 
biparêze, êdî wê çawa xelkê wî welatî bi- 
parêzin. Pisporê Holendî wiha axifî: "Ger 
UN karekî wisa bike, karekî dînîtî dike. Ji 
ber ev paqijkirina pîsîtiyên Amerîka li 
îraqê ye.” 

Pir zehmet e ev hêzên UN bên îraqê, ji 
ber ger Amerîkî ji îraqê vekişin, tundûtûjî 
zêdetir dibe. Bûyera teqandina avahiya 
UN li Bexda sala 2005'an tîne bîra karbi- 
destên UN. 

Ramana Oderno alîgirê wê yekê ye ku 
demeke herî zû de Amerîka ji îraqê der- 
keve. Hatina Cîgirê Serokomarê Amerîka 
Joe Biden bo îraqê, ji bo wê yekê bû ku 
Elawî û Malikî nêzîkî hev bike ji bo pêka- 
nîna hikûmetê. Amerîka dixwaze Sunî jî 
tevî hikûmetê bibin, da hinek aramî peyde 
bibe û piştre vekişin. Biden ragihand ku 
hêvîdar e tîma Holanda bibe qehremanê 
Kûpa Cîhanê. Ev wek amajeyekê bû ji bo 
Nûnerê UN li îraqê Ad Melkert ku Holandî 
ye. 

Biden dixwest ji Melkert re bibêje ku 
Amerîka hêviya roleke mezintir li îraqê jê 
dike. Nabe ji bîra me here ku nerîna hikû- 
meta Serok Obama derbarê rola UN li 
îraqê ji ya serok Bush erênîtir e. Bush dix- 
west UN paşguh bixe. 

Piştrast im ku serbazên rojavayî ne 
amade ne xwe bidin kuştin, ji bo aştî di 
navbera Kurd û Ereban de çê bibe. Loma 
jî pirs ew e ka gelo ger Amerîkî îraqê bicîh 
bihêlin, wê kî cihê wan bigre? 

Spor 


K upaya Cihanê ya ku îsal li 
Afrikaya Başûr hat lidarxis- 
tin û bi serketina Spanyayê bi 
encam bû, bû qada gelek surp- 
rîzan jî. Tîm û lîstikvanên favo- 
rît ên ku ji aliyê medyayê ve li 
pêş hatin danasîn, yek bi yek 
têkçûn û sponsorên van tîm û 
stêrkan ecêbmayî man. 

Beriya ku pêşbirk û lîstik 
dest pê bikin, sponsorên wek 
Adidas, Nike û Puma tîma Ar- 
jentînê û lîstikvanê wê yê nav- 
dar Leonel Messî wekî favorît 
derxistin pêş, lê beriya fînala 
nîvî Messî û tîma xwe hêviya 
herkesî di nîvî de hîştin û berê 
xwe dan welatê xwe. Herwiha 
lîstikvanê Fransiz Frank Ribery, 
lîstikvanê Portekîzî Christiano 
Ronaldo, lîstikvanê Brazilyayî 
Kaka û Ribînho û lîstikvanên 
îngiliz Terry û Rooney jî negi- 


han fînala nîvî û bi têkçûnên 
surprîz berê xwe dan malê. 

Ev têkçûna stêrkan bû se- 
demê zerara sponsorên wan jî, 
ji ber ku her lîstikvanekî ji mar- 
kayên navdar ên wek Adidas, 
Puma û Nike bi milyonan Euro 
pere standibûn. 

Têkçûna tîmên Brazilya, Ar- 
jantin, îtalya, Îngilîstan û Fran- 
sayê ne tenê zerar da 
sponsoran, herwiha zerar da 
aboriya Afrikaya Başûr jî. Piştî 
ku ev tîmên favorît têkçûn pe- 
reyê ku ji reklama bihata, se- 
kinî û medyaya vî welatî jî kete 
zerarek ne hesabkirî. 

Adidasê ji bazara kupayê 1.8 
milyar, Nike jî 500 milyon Dolar 
kar hêvî dikir. Ji 32 tîmên beş- 
darî kupayê, şîrketa Adidas 
sponsoriya formeyên 12 tîman 
dikir, Nike jî ya 10 tîman. 


Xoşxoş Emîn dixwaze 
li Kurdistanê bilîze 


Bawer Çem Amed 

L îstikvanê herî navdar ê Diyar- 
bakirsporê Xoşxoş Emîn, 
diyar kir ku ew dixwaze di tîmeke 
li Herêma Federal a Kurdistanê 
de teknîk dîrektorî bike. Xoşxoş 
Emîn, bûyerên ku li Bursayê pêk- 
hatin bi bîr xist û got ku "Berê jî 
li hemberî Kurdan dirûşmên ni- 
jadperest dihatin berzkirin.” 

Di 24'ê Hezîrana 1968'an de du 
tîmên herî navdar ên Amedê Dîc- 
lespor û Yildizspor bûn yek û ji 
nava xwe Diyarbakirsporê ava 
kirin. Ji tîma Dîclesporê rengê 
kesk û ji tîma Yildizsporê jî rengê 
sor hate girtin û tîma keskesor 
Diyarbakirspor bi awayeke fermî 
hate avakirin. Di 27'ê Cotmeha 
1968'an de Diyarbakirspor maça 
xwe ya yekem a fermî di sehaya 
xwe de, li ber alîgirên xwe lîst. 
Dijberê Diyarbakirsporê tîma 
navdar Ankara Altindagspor bû. 
Diyarbakirspor, 2-0 ji Ankara Al- 
tindagsporê bir û serkeftina xwe 
ya ewil bi dest xist. Gola ewil a 
maçê jî Emin Sevmiş ê bi navçî- 
roka Xoşxoş Emîn avêt û ew jî 
kete nava rûpelên dîrokê. Rûdaw 
li pey Xoşxoş Emînê ku gola ewil 
avêt ket û pê re axivî. 

'Bi dizî futbol dilîstim' 

Xoşxoş Emîn diyar kir ku di dema 
wan de her lîstikvanek navçîro- 


keke wî hebû û di Diyarbakirs- 
porê de kesên bi navê Boxe Emîn, 
Şorik Weysî, Lastîk Elî, Demir 
Şêxmûs, Altinkafa Recep, Apollo 
Naîf, Beton Îsmaîl, Kirkayak 
Veysî, Gawir Samî dilîstin. Xoşxoş 
Emîn ku bi kurdî dizane, hestên 
xwe wiha ji rojnameya me re 
parve kir: "Ez bi kurdî dizanim, 
jixwe dê û bavên min yek goti- 
neke bi tirkî nedizanîn. Lê ez bi 
awayeke akademîk nizanim bia- 
xivim.” Xoşxoş Emîn, destnîşan 
kir ku ji ber di maçên Diyarba- 
kirsporê de stranên bi kurdî têne 
gotin pir kêfxweş e û wiha behsa 
çîroka xwe ya futbolê kir: "Ez di 
malbateke feqîr de mezin bûm. 
Malbata min nedixwest ez top bi- 
lîzim. Ji ber vê yekê em bi dizî di- 
lîstin. Di 15 saliya xwe de min di 
Dîclesporê de dest bi futbolê kir. 
Tîma me xwedî futbolvanên baş 
bûn. Ez demek di Kayserişekers- 
por de lîstim. Piştre dema vegeri- 
yam, me bi hev re Diyarbakir- 
sporê ava kir. Weke lîstikvanê 
ewil min di Diyarbakirsporê de 
dest bi lîstikê kir.” 

Xoşxoş Emîn, derbarê maça 
herî navdar a Bursaspor û Diyar- 
bakirsporê de jî wiha bersiva pir- 
sên me da: "Ewçax jî li hemberî 
Diyarbakirsporê ev dirûşmên ni- 
jadperest dihatin berzkirin. 
Dema me ji wan dibir riya me di- 
birîn, êrîşê me dikirin. Di maçeke 
Kayserîsporê de, digel ku em 2-0 


"Mesut Ozil Kurd e 
û şanaziyê bi 
Kurdbûna xwe dike 


S erokê Yekîtiya Futbolê ya Kur- 
distanê ragihand ku lîstikvanê 
tîma Almanya, Mesut Ozil bi eslê 
xwe Kurd e û xelkê bajarê Amedê 
ye û got "Me daxwaznameyek ji 
Ozil re şandiye ji bo ku serdana 
Kurdistanê bike û em niha çave- 
rêyî bersiva wî ne.” 

Piştî ku Mesut Ozil bersiva pir- 
seke televizyona ZDF ya Almanî 
da û ragihand ku ew bi regeza 
xwe ne Tirk e, lê Kurd e û şana- 
ziyê bi Kurdbûna xwe dike, Yekî- 
tiya Futbolê ya Kurdistanê giringî 
bi vê nûçeyê da û rasterast dax- 
waznameyeke fermî ji Ozil re 
şand ji bo ku serdana Kurdistanê 
bike. Di wê derbarê de Serokê Ye- 
kîtiya Futbolê ya Kurdistanê, 
Sefîn Kanebî, ji Rûdaw a Werzişî 
diyar kir ku ew bi vê nûçeya Ozil 
pir kêfxweş in. 

Mesut Ozil ku di tîma Werder 
Bremen a Alman de dilîze, di lîs- 
tika navbera herdu tîmên Al- 
manya û Gana ya di çarçoveya 
Kûpaya Cîhanê li Başûrê Afrîqiyê 
de, goleke xweşik avêt û bû baş- 
tirîn lîstikvanê wê lîstikê û ji ber 


wê golê Almanya gihan qu- 
naxa heştek fînalê. Piştî 
lîstikê ji aliyê kanala 
ZDF ya Almanî ve 
pirsyara wê yekê 
jê kirin ku we- 
ke lîstikvane- 
kî bi regez 
Tirk kêfx- 
weş e bi 
wê gola 
ku wî ji tî- 
ma Alman- 
ya re avêtiye, 
lê wî ew yek red kir û 
got "Nexêr ez bi regeza 
xwe ne Tirk im, ez Kurd 
im û şanaziyê bi Kurdbûna 
xwe dikim.” 

Ozil ê 21 salî di qunaxa 
heştek fînalê de roleke se- 
reke di serketina tîma Al- 
manya bi ser tîma îngilis- 
tanê de lîst; loma her ji niha ve 
çavên yaneyên mezin ên Ewrûpa 
li ser wî ne. Heta niha her sê ya- 
neyên Barcelona ya Îspanî, Arse- 
nal a Înglîzî û înter Mîlan a Îtalî 
dawazname pêşkêşî wî kirine ji 


r 


bo ku girêbestê bi wî re çê 
bikin, ji bo ku di dewra dahatû de 
ji wan re bilîze. Lê Ozil wê di se- 
zona 2010/2011'an de dîsa di 
Werder Bremenê de bilîze û paşê 
bice Barcelonayê. 


Emin Sevmiş 


têk çûn jî êrîşê me kirin. Dirûş- 
mên nijadperest berz kirin. Van 
dirûşmên nijadperest şermezar 
dikim. Digotin 'bila Kurd sehayê 
terk bikin'. Heqê kesî tune ye, ni- 
heqî li nasnameya me bike. Em 
nikarin eslê xwe înkar bikin. Em 
dibêjin hemû mirov bira ne, divê 
bi hezkirin nêzî hev bibin.” 

'Alîgirên me esîlzade bûn' 

Lîstikvanê navdar Xoşxoş Emîn 
ku piştî dev ji lîstikvaniya futbolê 
berdide, ji bo Teknîk Dîrektoriyê 
dest bi perwerdê dike û dîplo- 
maya Teknîk Dîrektoriyê bi dest 
dixe, derbarê 
alîgirên wê 
d e - m ê 


de jî agahiyên girîng dan: "Li 
Amedê berê hemû kesî maç te- 
maşe nedikir. Yên ku dihatin 
maçan zêdetir kesên esîl bûn. 
Kumên bi fotur li serê wan bû, qi- 
rawet di stûyê wan de bû, cîzme- 
yên herî nûjen di piyên wan de 
bûn. Berê di sehaya me de qet çêr, 
heqaret tunebûn. Lê niha çanda 
futbolê guheriye.” 

Lîstikvanê ku 7 salan di Fede- 
rasyona Futbolê ya Tirkiyeyê de 
nûnertiya herêmê kir, rexne li rê- 
veberiya Diyarbakirsporê kir û 
xwest ku Diyarbakirspor ji aliyê 
Şaredariya Bajarê Mezin a Amedê 
ve bê kirîn û wiha berdewam kir: 
"Şert û mercên şaredariyê baş in, 
li gorî min di bin Serokatiya 
Osman Baydemîr de ev tîm bê 


meşandin wê baştir be. Derfetên 
wan ên aborî zêdetir in, ew dika- 
rin vê tîmê ji nava dest û lepan 
xilas bikin.” Xoşxoş Emîn, li ser 
pirsa me ya "tu dixwazî li Herêma 
Kurdistanê Teknîk Dîrektorî bi- 
kî?” jî bersiva "erê” da û hestên 
xwe wiha bi lêv kir: "Mînak ji 
Hewlêrsporê an jî tîmeke din ji 
min re pêşniyareke baş bê, ger 
şert û merc guncaw bin, dixwa- 
zim wan bidim xebitandin, ji wan 
re Teknîk Dîrektorî bikim. Ger ez 
li wir dest pê bikim, bawer im ez 
ê serkeftineke baş bi dest bixim.” 


Navê wîyê rastîn Emin Sev- 

miş e, di 1945'an de li Amedê 
hate dinyayê. Di heman demê 
de Endezyarê Makîneyê ye. 
Heta niha qet nezewiciye. Di 
hin tîmên amatorî yên wek 
Batman Belediyespor de tek- 
nîk dîrektorîkir. 7salan di Fe- 
derasyona Futbolê ya 
Tirkiyeyê de, nûnertiya he- 
rêmê kir. Ev 3 meh in dev jife- 
derasyonê berda. Di 1981'an 
de destbi kursa Teknîk Dîrek- 
toriyê kir û kursa C li Stenbol 
û Enqereyê qedand. 2 sal piş- 
tre li Izmirê kursa B qedand û 
mafê teknîk dîrektoriyê bi 
dest xist. Li Diyarbekirsporê 
dest bi teknîk dîrektoriyê kir. 
Di tîmên profesyonel de, di 
1968'an de hem gola xweya 
ewil û hem jî gola ewil a Di- 
yarbakirsporê avêt. Ev gola 
ewil a resmî bû û ev gol der- 
basî pirtûkan bû. 












16 


Keskesor 


13 Tîrmeh 2010 




Çinar û Qeyran stranekê bi hev re dibêjin 



S tranbêja ji Başûrê 
Kurdistanê Çinar û 
stranbêjê Bakurê Kur- 
distanê, Şerîf Qeyran, 
straneke bi zaravê Kur- 
mancî amade dikin. 

Çinar ku niha li Swêdê 
dimîne ji Rûdawê re got 
ku ew û Şerîf Qeyran 
stranekê amade dikin, lê 
wan hê nav lê nekirine: 
"Gotin û awazên stranê 
ji aliyê hunermend Şerîf 
Qeyran ve hatine danîn, 
me tomar kiriye û emê 
bikin klîp jî.” 

Bi navê “Dilê Min” al- 
bumeke stranan ya 
Çinar xanê heye, strana 
wê ya yekemîn jî bi navê 
“Telarî Eşq” bû ku vedi- 
gere sala 2004'an. 



u 


Li Facebookê jî dev ji Kurdan bernadin" 


H efteya borî hackerên Tirk êrişî Facebooka Kurdî kirin 
û xwestin wergera wê têk bidin û gelek termên wê 
werdigerandin sixêfên Tirkî. Bo mînak li şûna di Face- 
bookê de bêje ”pê re be heval" hevoka "bapîrê xwe bibîne" 
derdiket pêş mirov. Di hinek wergeran de rasterast Kurd 
dihatin biçûkxistin: ”5 xulek berê“ bibû ”5 Kurd hatine 
gan”, û wergera "Facebook alîkariya te dike ji bo pêwendî 
û parvekirinên bi derdorê re“ bûbû “Facebook PKK yi sik- 
meni saglar". Tê bawerkirin ku ev êrîşa dawî ya hackerên 


Tirk, karekî organîzekirî ye. 

Ji ber ne haydarbûna Kurdan, çend rojan Facebooka 
Kurdî nîv-Tirkî nîv-Kurdî ma, nîva wê bi sixêf û biçûkxis- 
tinan, nîva wê bi peyvên “normal” bi Kurdî derdikete pêş 
bikarhênerên Kurdîaxêv. Wisa dixuyê ku niha pirsgirêkên 
mezin hatine çareserkirin û hertişt dîsa bi Kurdî ye. Lê 
hêrsa Kurdan kêm nekiriye: “Li Facebookê jî dev ji me 
Kurdan bernadin! Ev çawa însan in?,” bikarhênerekî 24- 
salî dibêje. 


Nave Silemaniye li 
virusekê kirin 



N êzîka du salane nexwe- 
şiyek di nav çûk û mi- 
rîşkên parêzgeha Silêma- 
niyê de belav bûye û hejma- 
reke zêde ya jiber wê mi- 
rine. Doktorekî vî bajarî 
virus eşkere kir ku tenê li Si- 
lêmaniyê hatiye dîtin û niha 
li cîhanê wek virusa "Silê- 
manî 1-2009” tê naskirin. 

Zana Hemîd Mehmûd ê 
31 salî, sala borî nameya 


xwe ya diploma bilind li ser 
vedîtina virusa IB çê kir. 
Gava wî mînakek ji virusê ji 
cihekî xwedîkirina çûkan li 
Silêmaniyê şand Otrîşê, li 
wir eşkere bû ku ew vîrus 
li ba wan ne tomarkirî ye. 
Loma li ser daxwaza Zana 
Hemîd navê wê kirin “Silê- 
manî 1-2009” û li banka cî- 
hanî yan taybet bi vî navî 
hat tomarkirin. 


Programeke 
komputerê dema 
mirina mirov 
eşkere dike 



ç 


1 end lêkolerên Zanîn- 
igeha Boston a Ame- 
<a ragihandin ku wan 
programeke komputerê 
afirandine, rê rê dide 
mirov ku bizane gelo şa- 
hiya 100 saliya jidayîk- 
bûna xwe dê pîroz bike, 
yan na. 

Ew dibêjin program rê 
dide mirov eger nekare 
sed sal jiyanê bike, aliyê 
kêm bikare awayê jiyana 
xwe biguherîne ji bo bi- 
kare temenê xwe di 
dema herî zêde de dirêj 
bike. Zanyar didin zanîn 
ku wan lêkolîn li ser 


1600 kesî/ê kiriye û ji 
wan re derketiye holê 
kesên temenê wan zêde 
ye, li gor yên din nêzîk 
150 guherînên mîrasî 
hene. 

Dr. Paula Sebastian lê- 
kolînvana Amerîkî ku rê- 
vebiriya wê grûpê kiriye 
dibêje: “Têgihîştina wê 
rêyê ku ew mîrasî te- 
menê mirov dirêj dikin 
yan li beramberî nexwe- 
şiyan diparêzin, derî li 
ber dermanên nû yên bi- 
şîkî bo rûbirûbûn li gel 
nexweşiyan vedike.” 


Hawta Esad bo jinan 
distire 

S tranbêj Hawta Esad ji 
aliyê şîrketeke Îranî ve 
hatiye vexwendin ku li 
îranê çend konseran li dar 
bixes. Hawta wê di demeke 
kurt de biçe Tehranê û van 
konseran li gel grupa Ende- 
lîban saz bike: “Herwiha 
piştî bidawîkirina van kon- 
sertan bi nêt im çend ber- 
hemên nû yên stranan li 
Tehranê tomar bikim.” 

Derbarê berhemên xwe 
yên nû, Hawta Esad got: 

“Ez niha hin stranan amade 
dikim û dibe hinekan ji 
wan di van konsertên xwe 
de pêşkêş bikim.” Di van 
stranên xwe de, Hawta 
behsa çend aliyên civakê 
dike û yek ji stranên wî li 
ser mafê jinê û tawana kuş- 
tina jinan e. 





Xaçepirs 


1 23456 789 10 11 12 



Çeperast 

1- Heta hetayê, bê mirin - Tekûz, bi rêk û pêk. 2- Guhertin, nûkirin 

- Bi Erebî “Ez". 3- Bi Ingilîzî kurtanivîsandina "birêz" - Notayek - 
Xeber, nûçe, pêzanîn. 4- Hacetek şewqê, hacetek ronahiyê (bere- 
paş) - Meha 9'an (berepaş). 5- Li Almanya çem'ek (berepaş) - 
Cephe, hevkarî - Pirsa bi zilaman ve girêdayî (berepaş). 6- Welatek 
Rojhilata Navîn - Roja em tê de. 7- Cûreyekî çewalan (berepaş) - 
ji her sê mehên buhar, havîn, zivistan û payizê re tê gotin. 8- Çare, 
melhem (berepaş) - Nalîna kûçikan (berepaş. 9- Namûs, heya - Jê- 
hatî, zîrek (berepaş) - Di qelemaçan de hejmara yek'ê. 10 - De- 
rence, sêlim - Di artêşê de rutbeya kêm. 

Serejêr 

1- Welatê Ermeniyan. 2- Dijminatî, dijberî, rikdarî - Mirovtê de di- 
meşe, rêbaz. 3- Destnîşankirina tiştekî - Tehlûke, xeterî (berepaş). 
4- Cardin, carek din - Jinfiroş, bênamûs. 5- Li derve hiştin, qewi- 
tandin - Nû, ciwan, ne kevin. 6- Gotina qebûlnekirinê - Vexwari- 
nek, ava mast. 7 - Zaravayek Kurdî - Damar, kok, bingeh. 8- Yan, 
yan jî - Cahil, xeşîm, paşdemayî. 9 - Teref, hêk - Bajarekî bakurê 
Kurdistanê. 10 - Rabûna avê, ji barana zêde çêdibe - Nîşana girî, 
girîyê zarokan. 11- Cephe, navbera ser û çav - Rêxistnek îrlandayê 

- Kûçik, seg (berepaş).12 - Dengê mîh û berxikan - Alîgirê ekolê, 
ekolhez. 







































































































